Εργατική Αλληλεγγύη - Συντονισμός και στις γειτονιές\nΜία σειρά από πρωτοβάθμια συνδικάτα έχουν ξεκινήσει αυτή την εβδομάδα τη μάχη του συντονισμού για να δοθεί οργανωμένη απάντηση στην κυβέρνηση των δολοφόνων της ΝΔ.\nΤην Τρίτη 16/12 στις 7.30μμ οργανώνεται στο Εργατικό Κέντρο Ιωαννίνων σύσκεψη με τη συμμετοχή των φοιτητικών καταλήψεων, πρωτοβάθμιων σωματείων της πόλης, καθώς επίσης και της ΕΛΜΕ και του Συλλόγου δασκάλων με στόχο να μετατραπεί η στάση εργασίας της ΑΔΕΔΥ στις 18/12 σε νέα πανεργατική απεργία.\nΤην Δευτέρα το πρωί το σωματείο του Δήμου Νέας Ιωνίας οργάνωσε σύσκεψη με πρωτοβάθμια σωματεία και φορείς της περιοχής. «Στη σύσκεψη συμμετείχαν πολλοί εργαζόμενοι του Δήμου Νέας Ιωνίας, οι Δημοτικές Παρατάξεις του ΚΚΕ, του ΣΥΝ και της Aντικαπιταλιστικής Αριστεράς και η Εργατική Αλληλεγγύη» μας είπε ο Στέλιος Μιχαηλίδης από το ΣΕΚ. «Επίσης παρευρέθηκαν και εργαζόμενοι της ALTEC που μοίρασαν προκήρυξη ενημερώνοντας για την κατάληψη διαρκείας που ξεκίνησε την ίδια ημέρα. Η σύσκεψη αποφάσισε να βγάλει ψήφισμα συμπαράστασης στον αγώνα τους.\nΣτη διάρκεια της σύσκεψης έγινε συζήτηση σε σχέση με τη στάση των συνδικάτων και της αριστεράς απέναντι στην κυβέρνηση και την καταστολή της αστυνομίας. Αποφασίστηκε να διοργανωθεί την Τρίτη 16/12 στις 6μμ συγκέντρωση στην πλατεία Σημηριώτη και πορεία στους δρόμους της πόλης. Επίσης αποφασίστηκε να γίνει κάλεσμα στην ΑΔΕΔΥ να προκηρύξει 24ωρη απεργία στις 18/12 με στόχο να μετατραπεί σε νέα πανεργατική απεργία.\nΌπως τονίσαμε στη σύσκεψη στηρίζουμε την τοπική κινητοποίηση της Τρίτης και κάνουμε προσπάθεια για συντονισμό των εργαζομένων με τους μαθητές και τη νεολαία για να είναι η 18/12 μία νέα πανεργατική συνέχεια. Γι αυτό το σκοπό έχουμε έρθει σε επαφή με μαθητές από το 5ο Γυμνάσιο, το 1ο και 2ο ενιαίο Λύκειο Νέας Ιωνίας για να συμμετέχουν μαζικά στη συγκέντρωση της Τρίτης και της Πέμπτης».\nΤην Τρίτη 16/12 στις 6.30 το απόγευμα το σωματείο του Δήμου Βύρωνα καλεί πρωτοβάθμια σωματεία και φορείς της περιοχής σε σύσκεψη συντονισμού.\nΑνάλογη πρωτοβουλία παίρνει και ο Σύλλογος Δασκάλων του Αιγάλεω, ο οποίος καλεί σε σύσκεψη την ίδια ημέρα στις 9μμ.


Αρχική ΠΕΡΙΦΕΡΕΙΑ ΑΤΤΙΚΗΣ Σφοδρή καταιγίδα πλήττει την Αττική: Πού παρατηρούνται έντονα καιρικά φαινόμενα (βίντεο)\nΙσχυρές βροχές, καταιγίδες και χαλάζι σημειώθηκαν το μεσημέρι της Δευτέρας στην Αττική και συγκεκριμένα στις περιοχές που βρίσκονται προς Γλυφάδα και Ελληνικό.\nΌπως ανέφερε η ΕΜΥ σε tweet της: «Ισχυρά φαινόμενα καλύπτουν το μεγαλύτερο μέρος της Αττική».\nΣύμφωνα με τα προγνωστικά στοιχεία του Εθνικού Αστεροσκοπείου Αθηνών / Meteo.gr έντονη αστάθεια θα εκδηλωθεί στη χώρα σήμερα, με τοπικά ισχυρές βροχές και καταιγίδες που σε ορισμένες περιπτώσεις θα συνοδεύονται από χαλαζοπτώσεις και αυξημένη ηλεκτρική δραστηριότητα.\nΠιο αναλυτικά, βροχές και καταιγίδες θα εκδηλώνονται τις πρωινές ώρες σε περιοχές της Θεσσαλίας, της Στερεάς, της Κεντρικής Μακεδονίας και στις Σποράδες. Τα φαινόμενα που τοπικά θα είναι έντονα και σε ορισμένες περιπτώσεις θα συνοδεύονται από χαλαζοπτώσεις, τις μεσημεριανές ώρες θα επηρεάσουν το μεγαλύτερο μέρος της ηπειρωτικής χώρας, τα νησιά του Ανατολικού Αιγαίου και την Κρήτη.\nΠρόγνωση καιρού: Αττική και Θεσσαλονίκη\nΠροηγούμενο άρθρο«Σπιναλόγκα του Πειραιά»: Kτίσματα που χρησιμοποιήθηκαν για την καραντίνα χιλιάδων ανθρώπων\nΕπόμενο άρθρο«Μπλόκο» της Δίωξης Ναρκωτικών σε 28 κιλά κοκαΐνη (βίντεο)


ΠΕΣΤΥ | ΕΥΑΓΓΕΛΙΣΤΗΣ ΜΑΤΘΑΙΟΣ\nπροστάτης της Τελωνειακής Υπηρεσίας και των Τελωνειακών Υπαλλήλων\nΣτα χρόνια του Χριστού οι Τελώνες ήταν επιφορτισμένοι από τους Ρωμαίους με την είσπραξη των φόρων. Ο Λευίς γιος του Αλφαίου ήταν Τελώνης και καταγόταν από τη Γαλιλαία, ήταν εγκατεστημένος στην Καπερναούμ πόλη που είχε ο Χριστός ως κέντρο δράσης όταν άρχισε την κήρυξη του έργου του. Ηταν μέλος μίας Τελωνικής εταιρείας που είχε αγοράσει τα δικαιώματα είσπραξης των φόρων στην ευρύτερη περιοχή της Καπερναούμ και ο ίδιος πρέπει να ήταν όχι εισπράκτορας αλλά γραμματέας ταμίας ή διαχειριστής.\nΟ Χριστός τον κάλεσε να γίνει μαθητής του όταν μία μέρα περνούσε μπροστά από το Τελωνείο.\n«Ακολούθει μοι» του είπε ο Χριστός. Αυτό ήταν , ο Λευίς παράτησε δουλειά τεφτέρια λεφτά την εταιρεία και τις ανέσεις του και ακολούθησε το Χριστό ως Ματθαίος. Το όνομά του σημαίνει Θεόδωρος, Θεοδώρητος δηλαδή αυτός που είναι δώρο Θεού. Το ιδιαίτερο στο Ματθαίο είναι ότι ενώ οι υπόλοιποι μαθητές του Χριστού θα μπορούσαν να επιστρέψουν αν το ήθελαν στις προηγούμενες ασχολίες τους ο Ματθαίος δεν θα μπορούσε γιατί με την αποχώρησή του τη θέση του την πήρε άλλος.\nΗ πρόσκληση του Χριστού τον γέμισε χαρά και προς τιμή του αλλά και για να αποχαιρετήσει τους δικούς του παρέθεσε γεύμα στο οποίο πέρα από τα τιμώμενα πρόσωπα παρεκάθησαν και πολλοί τελώνες και αμαρτωλοί. Αυτό προκάλεσε το φθόνο των Φαρισσαίων που διαμαρτυρήθηκαν στους Αποστόλους γιατί το Ιησούς τρώει και πίνει με τους Τελώνες και τους αμαρτωλούς. Ο Ιησούς απάντησε ο ίδιος ότι «οι υγιείς δεν έχουν ανάγκη ιατρού αλλά οι άρρωστοι και ότι ο ίδιος ήρθε να καλέσει σε μετάνοια τους αμαρτωλούς και τους άδικους και όχι τους δίκαιους. Οι Φαρισσαίοι ήταν υποκριτές αλλά τότε θεωρούσαν τους εαυτούς τους δίκαιους και τους άλλους αμαρτωλούς.\nΟ Ματθαίος έγραψε το κατά Ματθαίον Ευαγγέλιον(60-66 μ.χ.) στην εβραϊκή γλώσσα (αραμαϊκή) και ο ίδιος γνώριζε πολύ καλά και την ελληνική.\nΣκοπός της συγγραφής του Ευαγγελίου ήταν να φανερώσει ότι ο Χριστός καταγόταν «εκ σπέρματος Δαβίδ » και γι αυτό αρχίζει την αφήγησή του με την Γέννησή του. Εκλέγει τα κύρια γεγονότα της ζωής του Κυρίου και τα τοποθετεί με τρόπο ώστε να ανταποκρίνονται στη θέση ότι ο Ιησούς Χριστός είναι ο Μεσσίας που προαναγγέλθηκε στους Ιουδαίους.\nΟι δύο άλλοι Ευαγγελιστές ο Μάρκος και ο Λουκάς δεν αναφέρουν πουθενά στα Ευαγγέλια που έγραψαν το επάγγελμά του γιατί οι Τελώνες την εποχή εκείνη ήταν μισητά πρόσωπα. Ήταν ο πλέον αφανής στον κύκλο των μαθητών του Ιησού και το όνομά του δεν αναφέρεται πουθενά στην Καινή Διαθήκη. Η αφάνειά του μαρτυρεί την ταπεινοφροσύνη του. Κύρηξε το Ευαγγέλιο στην Αιθιοπία και ο θάνατος του ήταν ιδιαίτερα μαρτυρικός στην Ιεράπολη της Συρίας «δια του πυρός υπό των απίστων»\nΗ μνήμη του εορτάζεται από την Εκκλησία μας στις 16 Νοεμβρίου κάθε έτους και αποτελεί τον προστάτη των Τελωνειακών σε όλη την Ευρώπη.


Eagle Mountain (Yazd, Ιράν) - Κριτικές - TripAdvisor\nEagle Mountain, Yazd - Κριτικές\nΝο 22 από 30 δραστηριότητες - Yazd\nΝίκαια αν οδηγείτε από το παρελθόν\nΓια εμάς δεν είναι μέρος για να επισκεφθεί κανείς μόνο του. Περνούσαμε στο δρόμο προς το Σιράζ. Πήραμε ένα γρήγορο στιγμιότυπο.\nΩραία φυσική θέα σε ένα βουνό παρόμοιο με έναν αετό\nΤο σχήμα του αετού γίνεται φυσικά από το βουνό, αξίζει να σταματήσουμε στο δρόμο από το Yazd στο Shiraz στην πόλη Taft και να τραβήξουμε κάποιες φωτογραφίες.\nΤο Eagle Mountain είναι διάσημο για αυτό το σχήμα, καθώς μοιάζει με αετό. μπορείτε να πάρετε μια καλή εικόνα εκεί με την οικογένεια και τους φίλους\nΚαλό για τη λήψη φωτογραφιών\nΜπορείτε να τραβήξετε μια φωτογραφία αυτού του ιστότοπου, όταν θέλετε να μετακινηθείτε μεταξύ Yazd και Shiraz, και μπορείτε να ανεβείτε σε αυτό το βουνό.\nΟ οδηγός μας έδειξε αυτό το μέρος από το λεωφορείο και, ναι, πραγματικά μοιάζει με αετό. !\nΚαθώς πλησίασαμε τον Yazd από το Shiraz, ο οδηγός μας σταμάτησε εδώ και επισήμανε αυτό το βουνό. Για να είμαστε ειλικρινείς, ήμασταν πιο έκπληκτοι από την ομορφιά της πολύ υψηλότερης και εκπληκτικής οροσειράς κοντά εδώ. Κάναμε κάποιες φωτογραφίες, αλλά μέχρι να ανοίξω αυτό το site...έμαθα ότι ο σχηματισμός αυτός ονομάστηκε Eagle Mountain. Υπάρχουν πολύ πιο θεαματικοί σχηματισμοί σε όλο το Ιράν από αυτόν.Περισσότερα\nΤο πρώτο mountain με τις διαφορετικές και πολύ επαγγελματίες οδηγοί σχήμα\nΑυτό το μοναδικό ορεινό απέχει μόλις κοντά στην πόλη Taft που απέχει μόλις 20 χλμ από την yazd και είναι σε σχήμα της συνεδρίασης eagel.\nΤο Majestic eagle\nΑυτό το μοναδικό ορεινό βρίσκεται κοντά σε σημεία ενδιαφέροντος όπως: city Taft που απέχει μόλις 20 χλμ από την Yazd και είναι σε σχήμα συνεδρίασης eagle και θα το αυτοκίνητο από το βουνό. Μπορείτε να το πουλόβερ και τραβήξτε μια φωτογραφία. Στη συνέχεια, μπορείτε να...μεταβείτε στο taft και μείνετε στο #nartitee_ House που είναι τόσο μεγάλη. Δεν θα το ξεχάσουμε ποτέ αυτό το άνετο σπίτι και υπέροχοι οικοδεσπότες.Περισσότερα\nΜπορείτε να δείτε την eagle\nΕίναι καθ' οδόν από Yazd να Shiraz και μπορείτε να τη δείτε από το δρόμο. Μπορείτε να δείτε το σχήμα της συνεδρίασης eagly στο βουνό. Αξίζει ένα σύντομο διάλειμμα αλλά όχι επιπλέον ταξίδι γι' αυτή είναι αρκετά μακριά από το Yazd.\nΈνα ελκυστικό χαρακτηριστικό\nΑσυνήθιστα Νόμιζα πραγματικά φαινόταν σαν μια eagle πριν τον οδηγό μας υπενθύμισε το! Κανονικά αυτά τα πράγματα μόνο να μοιάζει με το όνομα αν κρατήσετε πατημένο το κεφάλι σας, από τη μία πλευρά και ληφθεί υπόψη λίγο!\nΛάβετε γρήγορα απαντήσεις από το προσωπικό του Eagle Mountain και από προηγούμενους επισκέπτες.


«Ψάρεψαν» μέχρι και drone – Eθελοντικός καθαρισμός στη λίμνη Βουλιαγμένης Λουτρακίου – FANTOMAS.GR\nΉταν η δράση νο202, αυτή που εξελίχθηκε το Σάββατο 28/8/2021 από τον Όμιλο Αυτοδυτών Λουτρακίου / Loutraki Dive Club στη λίμνη Βουλιαγμένης.\nΌπως αναφέρουν στον απολογισμό που δημοσιοποίησαν: «Απολογισμός κατάδυσης 45 κιλά ή 329 τεμάχια ρύπανσης, 146 κουτάκια αλουμινίου, 37 πλαστικά μπουκάλια, 45 καπάκια καφέ, πετονιές, 1 drone, 4 μπαταρίες κλπ…!\nΗ ομάδα μας απαρτιζόταν από 5 δύτες, 1 επιφάνεια και 2 στην ξηρά.\nΕυχαριστούμε όλους τους εθελοντές που συμμετείχαν.\nΠροστατεύουμε αυτό που αγαπάμε. Σεβόμαστε το περιβάλλον, σταματάμε να ρυπαίνουμε!! Κοινοποιήστε τις δράσεις μας, ευαισθητοποιήστε τους γύρω σας». Αξίζει να υπενθυμίσουμε ότι δεν είναι η πρώτη φορά που γίνεται εθελοντικός καθαρισμός στη λίμνη, γεγονός που σημαίνει ότι τα σκουπίδια που μαζεύτηκαν είναι νέα «σοδειά», από τα χέρια ανθρώπων που δεν λένε να καταλάβουν τη ζημιά που κάνουν και δεν σέβονται ούτε το περιβάλλον, ούτε αυτούς που κοπιάζουν για την προστασία του.


41ο Δημοτικό Σχολείο Ηρακλείου: ΠΕΣ ΟΧΙ ΣΤΗΝ ΕΝΔΟΣΧΟΛΙΚΗ ΒΙΑ\nΠΕΣ ΟΧΙ ΣΤΗΝ ΕΝΔΟΣΧΟΛΙΚΗ ΒΙΑ\nΜΠΟΡΕΙ ΝΑ ΕΙΜΑΣΤΕ ΔΙΑΦΟΡΕΤΙΚΟΙ ΑΛΛΑ EΙΜΑΣΤΕ ΟΛΟΙ ΙΣΟΙ\nΑκούγοντας τις λέξεις εκπαίδευση και παιδεία ο πρώτος συνειρμός που έρχεται στο μυαλό του κάθε ανθρώπου είναι το πόσο σημαντικό κεφάλαιο αποτελούν για τη ζωή του. Αυτό το κεφάλαιο λαμβάνει χώρα στο ‘’βωμό’’ των γραμμάτων το σχολείο. Η παιδεία είναι ο θεμέλιος λίθος για το χαρακτήρα μας και για τα θετικά αποτελέσματα που έχει στην εξέλιξή μας ως λογικά όντα.\nΌλοι εμείς οι εκπαιδευτικοί έχουμε σαν μοναδικό στόχο και σκοπό τη μεταλαμπάδευση των γνώσεων στα παιδιά αλλά και τη διδασκαλία όλων αυτών των κανόνων που θα τα βοηθήσουν στη διαμόρφωση του χαρακτήρα τους ως αξιόλογα και χρήσιμα μέλη της κοινωνίας. Ένα φαινόμενο που συχνά εμφανίζεται στα σχολεία και δυστυχώς αμαυρώνει τον πρωταρχικό τους στόχο είναι η σχολική βία.\nΠάρα πολλοί μαθητές στον κόσμο δέχονται επιθέσεις βίας στο σχολείο, χωρίς αυτό να σημαίνει ότι έχουν κάνει κάτι λανθασμένο που να δικαιολογεί την εκδήλωση τέτοιων συμπεριφορών εναντίον τους. Απλά γίνεται στόχος ένα διαφορετικό ανθρώπινο γνώρισμα το οποίο κάποια παιδιά μη μπορώντας να το εξηγήσουν το κοροϊδεύουν. Για παράδειγμα το χρώμα του δέρματος. το βάρος η επίδοση στα μαθήματα μπορεί να προκαλέσουν μια βίαιη συμπεριφορά.\nΤα παιδιά που εκφοβίζουν συχνά θέλουν να νιώσουν ανώτεροι από τους άλλους, καθώς έτσι, αντλούν ισχύ και δύναμη. Άλλες φορές πάλι θέλουν να τραβήξουν την προσοχή και να τύχουν αποδοχής από τους συμμαθητές τους. Στην πραγματικότητα όμως δεν έχουν την ουσιαστική αποδοχή αλλά γεννούν το φόβο και την προσπάθεια αποφυγής από τα παιδιά.\nΟι εικόνες της ενδοσχολικής βίας είναι μελανές και αποτελούνται από σπρωξίματα, ξυλοδαρμούς, υβριστικές φράσεις, προσβολές και ταπεινωτικές επιθέσεις.\nΘύματα και θύτες μαθητές εγκλωβισμένοι στις προσωπικές τους αδυναμίες και φόβους ακολουθούν μια πορεία χωρίς να μπορούν πολλές φορές να απεγκλωβιστούν. Αυτό σε κάποιες περιπτώσεις μπορεί να έχει δυσάρεστες συνέπειες και για το θύτη και για το θύμα που υφίσταται τη σχολική βία. Τα παιδιά θύματα είναι δυνατόν να νοιώσουν άγχος, ανασφάλεια, ψυχοσωματικά προβλήματα. Και απέχθεια για το σχολείο. Τα παιδιά θύτες αντιμετωπίζουν τον κίνδυνο να απομακρυνθούν από το σχολείο και σαν ανήλικες να εμφανίσουν μια παραβατική και αντικοινωνική συμπεριφορά.\nΔυστυχώς κάποιες φορές οι μαθητές- θύματα αποσιωπούν το γεγονός και αποφεύγουν να ζητήσουν βοήθεια είτε από τους δασκάλους είτε από τους γονείς τους από το φόβο του στιγματισμού ή των αντίποινων από το θύτη.\nΠρέπει να βάλουμε ένα τέλος σ΄ αυτό το φαινόμενο που δηλητηριάζει τις ανθρώπινες σχέσεις και δεν έχει καμιά θέση μέσα στο σχολείο, το οποίο προωθεί τη γνώση, την καλοσύνη, τη συνεργασία, τη φιλία. Πρέπει όλοι μας και εκπαιδευτικοί και γονείς να είμαστε αρωγοί σ΄ αυτή την προσπάθεια εξάλειψης της σχολικής βίας λαμβάνοντας μέτρα όπως υποχρεωτική τήρηση κανόνων για τη συμπεριφορά, συνεχής διάλογος παιδιών και δασκάλων για τα αρνητικά αποτελέσματα του εκφοβισμού, καθώς και ενημέρωση των γονέων.\nΜπορεί να είμαστε διαφορετικοί αλλά είμαστε όλοι ίσοι. Και όλοι οι μαθητές πρέπει να έχουν το θάρρος να εξωτερικεύουν το πρόβλημά τους. Να είναι σίγουροι ότι εμείς οι εκπαιδευτικοί από τη μεριά μας θα είμαστε στο πλευρό τους έτοιμοι να τους βοηθήσουμε με κάθε τρόπο, όπως καθημερινά πορευόμαστε μαζί τους στο δρόμο της γνώσης.\nΤα παιδιά μας αξίζει να είναι ευτυχισμένα και χωρίς ψυχικά προβλήματα.\nΗ δασκάλα της Στ΄ τάξης\nΕτικέτες ΕΝΗΜΕΡΩΣΗ, ΣΤ(13-14), Σχ.Ετος 13-14


Γαλλία: Αγώνας κατά των γυναικοκτονιών με όρους επικοινωνίας\nΔημοσίευση: 09 Σεπτεμβρίου 2019 17:00\nΣε μια συμβολική και άκρως επικοινωνιακή κίνηση προχώρησε η κυβέρνηση Μακρόν απέναντι στη ραγδαία αύξηση των γυναικοκτονιών - τις 100 έφτασε ο αριθμός τους, λίγο πριν την έναρξη της μεγάλης διαβούλευσης, την Τρίτη, με τη συμμετοχή των υπουργείων Δικαιοσύνης, Εσωτερικών, Υγείας, Παιδείας, γυναικείων οργανώσεων και άλλων εμπλεκόμενων φορέων. Ο Μακρόν είχε θέσει το θέμα της βίας που υφίστανται όλο και περισσότερες γυναίκες από τους συντρόφους ή τους συζύγους τους, ως μια από τις μεγάλες προτεραιότητες της θητείας του. Μέχρι στιγμής όμως δεν έχει γίνει κάτι το ιδιαίτερο, ενώ ο αριθμός των γυναικών-θυμάτων ολοένα και αυξάνεται.\nΟι οργανώσεις γυναικών όπως οι “Όλες Εμείς» (#NousToutes) διαδήλωσαν την περασμένη Κυριακή στο κέντρο του Παρισιού, ζητώντας περισσότερα χρήματα για τις δράσεις κατά των γυναικοκτονιών: «θέλουμε ένα δισ., όχι ένα εκατομμύριο», ήταν ένα από τα συνθήματά τους. Ένα αίτημα που συνδέεται με τα άμεσα και συγκεκριμένα μέτρα που ζητούν οι οργανώσεις από τις αρχές. Στις 6 Ιουλίου φέτος πολλές χιλιάδες γυναίκες είχαν διαδηλώσει για το ίδιο θέμα στην πρωτεύουσα. Αντιδρώντας στις πιέσεις αυτές, η υφυπουργός Ισότητας μεταξύ Γυναικών και Ανδρών Μαρλέν Σιαπά ανακοίνωσε για τις αρχές Σεπτεμβρίου την έναρξη ευρείας διαβούλευσης για τo θέμα της βίας που υφίστανται οι γυναίκες από τους συντρόφους τους. Στην ουσία, πρόκειται για μόλις τη δεύτερη πρωτοβουλία, μετά από τον τετραψήφιο αριθμό στον οποίο μπορούν να απευθύνονται οι γυναίκες - θύματα βίας. Παράλληλα, προετοιμάζονται 91 συναντήσεις σε όλη τη χώρα, υπό την αιγίδα των περιφερειαρχών, για την αντιμετώπιση ενός φαινομένου που πλήττει κάθε χρόνο 220.000 γυναίκες, και οδηγεί στον θάνατο πάνω από 100 - μόνο πέρσι 121...\nΗ μεγάλη διαβούλευση, που ξεκίνησε την Τρίτη, 3 Σεπτεμβρίου, πρόκειται να διαρκέσει ώς τις 25 Νοεμβρίου, Παγκόσμια Ημέρα κατά της βίας σε βάρος των γυναικών. Μια πρωτοβουλία λοιπόν που προσέχει πάρα πολύ τους συμβολισμούς, ενώ έρχεται σε εύθετο χρόνο, λίγο πριν το ξεκίνημα της προεκλογικής εκστρατείας - το γυναικείο κοινό αποτελεί μια σοβαρή δεξαμενή ψήφων. Ωστόσο είναι σαφές ότι τα πράγματα δεν πρόκειται να λυθούν με μια «ευρεία διαβούλευση». «Μια μεγάλη διαβούλευση είναι ο καλύτερος τρόπος για να μην γίνει τίποτε», δήλωσε χαρακτηριστικά η ηθοποιός Εύα Νταρλάν, που στις 28 Αυγούστου διοργάνωσε διαδήλωση έξω από το Δημαρχείο του Παρισιού, ζητώντας άμεσες δράσεις και πόρους, γιατί, όπως είπε η ίδια, «βρισκόμαστε σε κατάσταση εκτάκτου ανάγκης».\nΠράγματι, το θέμα της χρηματοδότησης των ενεργειών αναδεικνύεται σε μείζον. Δεν είναι τυχαίο ότι η έκθεση που δημοσιοποιήθηκε τον περασμένο Νοέμβριο, από το Ανώτατο Συμβούλιο Ισότητας, με τίτλο «Πού βρίσκονται τα χρήματα κατά της βίας κατά των γυναικών;», στηλίτευε τον «περιορισμένο και ανεπαρκή προϋπολογισμό σε σχέση με τις υπαρκτές ανάγκες». Σύμφωνα με τους υπολογισμούς αυτής της ανεξάρτητης αρχής, το κράτος αφιερώνει μόλις 79 εκατομμύρια ευρώ ετησίως για τη στήριξη των γυναικών θυμάτων βίας εκ μέρος των συζύγων και των συντρόφων τους, ενώ για μια «ποιοτική» αντιμετώπιση θα απαιτούνταν «τουλάχιστον 506 εκατομμύρια, με ανώτερο επίπεδο το 1,1 δισ.». «Δεν είναι δυνατόν να μιλάμε για πραγματική πρόοδο χωρίς να αυξηθούν τα χρήματα», προειδοποίησε η πρόεδρος του Ιδρύματος Γυναικών Αν Σεσίλ Μαλφέρ, που «αναμένει μια πραγματική αλλαγή παραδείγματος». Κάτι που όμως δεν φαίνεται στον ορίζοντα. Πολλές οργανώσεις καταγγέλλουν μια καθαρά επικοινωνιακή επιχείρηση, χωρίς ουσία.\nΗ βουλευτής της “Ανυπότακτης Γαλλίας” Κλεμαντίν Οτάν έκανε έτσι χαρακτηριστικά λόγο για «επικοινωνιακό πληθωρισμό με στόχο τη συγκάλυψη της πραγματικότητας που συνίσταται στην απόλυτη έλλειψη πόρων». Με άλλα λόγια, η πομπώδης εξαγγελία της «ευρείας διαβούλευσης» μάλλον κινδυνεύει να παραμείνει σε επίπεδο εξαγγελιών και καλών προθέσεων, ενόψει μάλιστα προεκλογικής περιόδου. Το τερπνόν μετά του πολιτικά ωφελίμου, με τις γυναίκες-θύματα όμως να βρίσκονται εκτός της εξίσωσης αυτής...\nγαλλια όλες εμείς


Μπουρλά: Την Άνοιξη το χάπι για τον Covid-19 – Ετοιμάζεται εμβόλιο για την Όμικρον – Politis Online\nΜπουρλά: Την Άνοιξη το χάπι για τον Covid-19 - Ετοιμάζεται εμβόλιο για την Όμικρον\nΑπό Politis Online Δημοσιεύτηκε στις 17 Δεκεμβρίου 2021\nΤην Άνοιξη θα είναι διαθέσιμο το χάπι κατά του κορωνοϊού, όπως αποκάλυψε ο CEO της Pfizer Άλμπερτ Μπουρλά, στο πλαίσιο της συνέντευξης που παραχώρησε στον Νίκο Χατζηνικολάου, στην τηλεόραση του ANT1. Το χάπι θα είναι για όσους νοσούν και από τους τους 10 νοσούντες, που θα το πάρουν, ο ένας θα μπει νοσοκομείο, όπως ξεκαθάρισε.\n«Το χάπι θα είναι για τους αρρώστους από κορωνοϊό και όχι για να προλάβουν να μην νοσήσουν. Όσοι το πάρουν από τους δέκα, μόνο ένας μπορεί να χρειαστεί να πάει στο νοσοκομείο, σε αντίθεση με τη σημερινή εικόνα», τόνισε ο κ. Μπουρλά μιλώντας στον ΑΝΤ1 και την εκπομπή «Ενώπιος Ενωπίω».\n«Θα έχουμε 80 εκατομμύρια θεραπείες διαθέσιμες. Κάθε θεραπεία θα είναι πενθήμερη και θα έχει ένα χάπι το πρωί και ένα το βράδυ. Το κόστος θα είναι πολύ χαμηλότερο από τις μονοκλωνικές θεραπείες αλλά μεγαλύτερο από το εμβόλιο», τόνισε ο Αλμπερτ Μπουρλά.\nΥπενθυμίζεται ότι την περασμένη Τρίτη η Pfizer έδωσε στη δημοσιότητα μία πολυαναμενόμενη μελέτη για το χάπι ενάντιας τον κορωνοϊό που επιβεβαίωνε ότι βοηθά στην αποφυγή της σοβαρής νόσησης. «Είμαστε βέβαιοι ότι, εάν εγκριθεί, αυτή η πιθανή θεραπεία θα μπορούσε να είναι ένα κρίσιμο εργαλείο για να βοηθήσει στην καταστολή της πανδημίας», είχε δηλώσει με αφορμή τη μελέτη ο Άλμπερτ Μπουρλά.\nΕτοιμάζεται ειδικό εμβόλιο για τη μετάλλαξη Όμικρον\nΣτη συνέντευξη στον ΑΝΤ1, ο CEO της Pfizer, επεσήμανε πως η εταιρία ήδη έχει δημιουργήσει εμβόλιο για τη μετάλλαξη Όμικρον ωστόσο, όπως είπε, μπορεί να μην χρειαστεί να διατεθεί, καθώς τα σημερινά εμβόλια είναι ισχυρά απέναντι στη νέα παραλλαγή του κορωνοϊού.\nΑναφέρθηκε όμως με έμφαση και στην μεγάλη μεταδοτικότητα της Όμικρον.\n«Όσο πιο μεγάλη είναι η δεξαμενή, τόσο περισσότερες είναι οι πιθανότητες να δούμε νέες μεταλλάξεις στη συνέχεια. Δεν είμαι βέβαιος, αλλά το πιο πιο πιθανό είναι ότι η Όμικρον θα επικρατήσει. Είναι αρκετά περίπλοκο και θα πρέπει να περιμένουμε να δούμε τι θα γίνει. Δεν υπάρχει περίπτωση η τρίτη δόση να μην είναι αποτελεσματική, αλλά δεν ξέρω αν θα είναι αποτελεσματική 95%. Δεν νομίζω να είναι κάτω από 75%», δήλωσε ο κ. Μπουρλά.\nΜεγάλη αστυνομική επιχείρηση στο Ζεφύρι, μετά τα video-σοκ με σωρεία πυροβολισμών (Video)\nΚακοκαιρία Carmel - Μεγάλη πτώση της θερμοκρασίας το Σάββατο - Συστάσεις από τη ΓΓΠΠ


InnerSiege - 'Control' (official audio) - METAL DAZE\nInnerSiege - 'Control' (official audio)\nI know your haunting voice so well\nWe’ve spent some time in unholy communion\nEvil deeds, that I’ll never tell\nBehind the door in an unholy union\nEach time I’m alone\nShe sings to me, She’s calling for me\nThat’s when it begins, I’ve lost all control\nI’ve spent my time, learning her ways\nIn her embrace, as night becomes day\nWe’re alone, I adorn her with pearls\nThen she’s gone, she always leaves this way\nIn the darkest of place\nI see her face, All over again\nΣτα τελειώματα του 2012 κυκλοφόρησε το ντεμπούτο τους ("Kingdom of Shadows"). Εννέα χρόνια μετά, το περασμένο καλοκαίρι, "βγήκε" ο διάδοχός του υπό τον τίτλο "Fury of Ages". Εστιάζουμε στο πρώτο album και ακούμε το τραγούδι "Control"...\nPosted at Δευτέρα, Μαρτίου 21, 2022\nManilla Road 23 Μαρτίου 2022 - 12:14 μ.μ.\nΛυρικό us power που μαμάει! Γιατί δεν έχω ασχοληθεί μαζί τους; Πάω να ακούσω και άλλα κομμάτια τους. Πως μου ξέφυγαν;\nBALADEUR 25 Μαρτίου 2022 - 3:46 μ.μ.\nΜετά από μία... ενδεκάδα αναρτήσεις για το συγκεκριμένο συγκρότημα τους ανακάλυψες. Καλά κάναμε και επιμείναμε δηλαδή...


Q Lounge, Aventura - Κριτικές εστιατορίων - TripAdvisor\nAventura ΠΡΟΒΛΗΘΗΚΑΝ ΠΡΟΣΦΑΤΑ Δεν βρέθηκαν αποτελέσματα ΓΙΝΕΤΕ ΜΕΛΟΣσε:Αναζήτηση Aventura: ΠληροφορίεςΞενοδοχείαΕστιατόριαΔραστηριότητεςΠτήσειςΑεροπορικές εταιρείεςΤα καλύτερα του 2017Κέντρο βοήθειαςΣυνδεθείτε Γίνετε μέλος Τα ταξίδια μου Κρατήσεις Αναζήτηση\nΗνωμένες Πολιτείες Φλόριντα Aventura Εστιατόρια σε Aventura Q Lounge\nΝο 77 από 83 στην κατηγορία Εστιατόρια για: Aventura 3575 NE 207th St, Aventura, FL 33180-3771+1 305-931-9957+ Προσθέστε ιστότοπο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 2,5 7 κριτικέςΕξαιρετικό14%Πολύ καλό14%Μέτριο30%Ανεπαρκές14%Πολύ κακό28%Τώρα είναι κλειστόΚυρ - Σαβ18:00 - 02:00Αναλυτικό ωράριο ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 3575 NE 207th St, Aventura, FL 33180-3771Όλες οι λεπτομέρειες Βελτίωση αυτής της καταχώρισηςΑυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για πρωινό;Ναι Όχι Άγνωστο Μπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο προσφέρει φαγητό σε πακέτο;Ναι Όχι Άγνωστο Αυτό το εστιατόριο προσφέρει δωρεάν Wi-Fi;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (7)Βαθμολογία ταξιδιωτών Εξαιρετικό0Πολύ καλό0Μέτριο1Ανεπαρκές1Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (2)Αγγλικά (7)Γλώσσα Ελληνικά (2)Αγγλικά (7)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJacques RΜαϊάμι, Φλόριντα810276Η κριτική γράφτηκε 7 Σεπτεμβρίου 2015 μέσω κινητής συσκευής Στέκι μέρος ...ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιalonmoradiAventura, Φλόριντα128100Η κριτική γράφτηκε 19 Μαΐου 2013 ωραίο και εντελώς σε AventuraΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαBourbon Steak597 κριτικές 1,23 χλμ μακριά Whole Foods Market189 κριτικές 1,13 χλμ μακριά Texas de Brazil244 κριτικές 1,37 χλμ μακριά Corsair Kitchen & Bar267 κριτικές 1,18 χλμ μακριά Κοντινά αξιοθέαταGulfstream Park941 κριτικές 1,39 χλμ μακριά Aventura Circle83 κριτικές 1,34 χλμ μακριά Don Soffer Exercise Trail66 κριτικές 1,26 χλμ μακριά Canas Tennis13 κριτικές 1,2 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Q Lounge και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n3575 NE 207th St, Aventura, FL 33180-3771 Τοποθεσία:


Θέμα: ΖΕΙ, ΖΕΙ, Ο ΤΕΜΠΟΝΕΡΑΣ ΖΕΙ! ΜΕ ΟΛΟΥΣ ΤΟΥΣ ΑΛΗΘΙΝΟΥΣ ΔΑΣΚΑΛΟΥΣ ΜΑΣ ΟΔΗΓΕΙ! Κυρ Ιαν 08, 2012 1:23 pm\nΘέμα: Απ: ΖΕΙ, ΖΕΙ, Ο ΤΕΜΠΟΝΕΡΑΣ ΖΕΙ! ΜΕ ΟΛΟΥΣ ΤΟΥΣ ΑΛΗΘΙΝΟΥΣ ΔΑΣΚΑΛΟΥΣ ΜΑΣ ΟΔΗΓΕΙ! Κυρ Ιαν 08, 2012 2:02 pm\nΘέμα: Απ: ΖΕΙ, ΖΕΙ, Ο ΤΕΜΠΟΝΕΡΑΣ ΖΕΙ! ΜΕ ΟΛΟΥΣ ΤΟΥΣ ΑΛΗΘΙΝΟΥΣ ΔΑΣΚΑΛΟΥΣ ΜΑΣ ΟΔΗΓΕΙ! Κυρ Ιαν 08, 2012 2:03 pm


Ρέει χρήμα πλέον στην Euroleague\nΗ διοργάνωση των 35.400.000 και τα έσοδα ρεκόρ για τις ελληνικές ομάδες\nΟ Δημήτρης Γιαννακόπουλος είναι ένας εκρηκτικός χαρακτήρας και συχνά έχει στραφεί ενάντια στους διοργανωτές της Euroleague. Σε άλλα έχει άδικο, σε πολλά όμως δίκιο, όπως ότι οι ομάδες μπαίνουν… μέσα οικονομικά καίτοι η διοργάνωση πλέον είναι… διάσημη και εμπορική. Και θα συνεχίσουν οι σύλλογοι να μη βγάζουν από τα τηλεοπτικά όσα θα ήλπιζαν ωστόσο δεν περνάει απαρατήρητη η αύξηση των εσόδων για Παναθηναϊκό και Ολυμπιακό για τη νέα τριετία. Την τριετία 2020-23, την οποία ήδη εξασφάλισε, και ανανέωσε, εν Ελλάδι η Nova.\nΗ πρόσφατη ανανέωση της συνεργασίας της Euroleague με τη Nova συνδυάστηκε μάλιστα με αύξηση σχεδόν 50%. Σύμφωνα με πληροφορίες, το νέο συμβόλαιο θα κοστίζει συνολικά 35.400.000 ευρώ, δηλαδή 11.800.000 ανά σεζόν ενώ, για να γίνουν οι απαραίτητες συγκρίσεις, το προηγούμενο ήταν 24.000.000 ήτοι, 8 εκατ. ευρώ τον χρόνο.\nΠροσφέρει παραπάνω χρήματα η εν λόγω αύξηση σε Παναθηναϊκό και Ολυμπιακό; Βεβαίως. Εκτιμάται ότι οι «αιώνιοι» θα βάζουν κάθε χρόνο στο ταμείο τους από 3.500.000 ευρώ, δηλαδή 1,5 εκατ. ευρώ περισσότερα από τα χρήματα που θα πάρουν φέτος, τελευταία σεζόν του ισχύοντος συμβολαίου.\nΓιατί τα 7 εκατ. τον χρόνο από τα συνολικά 35,4 της Nova; Διότι η Euroleague δεν αποδίδει... πλήρως όσα χρήματα εισπράττει για τα τηλεοπτικά δικαιώματα. Κάποια χρήματα καταλήγουν στους μεσάζοντες για να κλείσει η συμφωνία και κάποια παραμένουν στο ταμείο της διοργάνωσης, για να χρησιμοποιηθούν για τις ανάγκες τόσο της Euroleague, όσο και του Eurocup, διοργάνωση που ολοένα και δυναμώνει εμπορικά. Εξ ου και στο πακέτο της συμφωνίας άλλωστε, συμπεριλαμβάνονται και οι αγώνες της δεύτερης τη τάξει διοργάνωσης, που φέτος έχει ελληνικό ενδιαφέρον με τη συμμετοχή του Προμηθέα.\nΒεβαίως, το συμβόλαιο της Nova παραμένει ένα από τα μεγαλύτερα της Ευρώπης και δείχνει πρώτα απ' όλα την απήχηση των δυο κορυφαίων ομάδων. Μόνο σε Τουρκία και Ισπανία τα συμβόλαια των τηλεοπτικών δικαιωμάτων είναι μεγαλύτερης αξίας. Κατ' αναλογία, βέβαια, το ακριβότερο συμβόλαιο εξακολουθεί να έχει η Μακάμπι Τελ Αβίβ, τα δικαιώματα της οποίας στοιχίζουν 5.000.000…


Η Όμορφη Πόλη, του Μίκη Θεοδωράκη σε online streaming! | CultureNow.gr\nΑρχική Σελίδα » Νέα » Η Όμορφη Πόλη, του Μίκη Θεοδωράκη σε online streaming!\nCULTURENOW / 28-12-2020 / 20:11\nΗ Όμορφη Πόλη, η θρυλική παράσταση του Μίκη Θεοδωράκη, σε απόδοση – σκηνοθεσία Γιώργου Βάλαρη έρχεται στο σπίτι μας σε online streaming από το Ωδείο Ηρώδου του Αττικού για δύο μοναδικές προβολές.\nΤα τραγούδια ερμηνεύουν οι Δημήτρης Μπάσης, Mίλτος Πασχαλίδης, Φωτεινή Βελεσιώτου, Σαλίνα Γαβαλά.\nΩδείο Ηρώδου του Αττικού (online)


Κρούση του Αρη σε... Χουάν Κάρλος! - Metrosport.gr\nΚρούση του Αρη σε... Χουάν Κάρλος!\nΟ Ισπανός τερματοφύλακας είναι μεταξύ των ποδοσφαιριστών τους οποίους προτίθεται να φέρει στο «Κλεάνθης Βικελίδης» ο Πάκο Ερέρα\nΑρης 02.06.2018 09:45\nΤην πόρτα του Χουάν Κάρλος για τη θέση του βασικού κίπερ χτύπησε άνθρωπος του Αρη, ο οποίος ήρθε σε επαφή με τον Ισπανό. Ο ποδοσφαιριστής είναι 30 ετών και αγωνίζεται στη Σεγούντα Ντιβιζιόν με τα χρώματα της Λούγο.\nΟι πληροφορίες αναφέρουν πως ο Χουάν Κάρλος Μαρτίν Κορράλ, όπως είναι το πλήρες όνομά του, έγινε δέκτης του διερευνητικού ενδιαφέροντος των «κιτρινόμαυρων», οι οποίοι είχαν, βέβαια, τη σύμφωνη γνώμη του Πάκο Ερέρα.\nΟ Κάρλος δεσμεύεται μεν με τη Λούγο (το συμβόλαιό του ολοκληρώνεται τον Ιούνιο του 2019), ωστόσο το γεγονός αυτό δεν εμπόδισε τους Θεσσαλονικείς να του αναλύσουν το πρότζεκτ, που θέλουν να εφαρμόσουν, και έχει ως βάση του φετινού ρόστερ τους Ισπανούς ποδοσφαιριστές. Ο 30χρονος πορτιέρε έχει μακρά εμπειρία στη χώρα του, ενώ δεν έχει δοκιμάσει την τύχη του εκτός συνόρων.\nΠιο συγκεκριμένα, έχει αγωνιστεί σε Ράγιο Βαγιεκάνο, Χέρκουλες, Κόρδοβα, Ελτσε, ενώ τελευταίος του σταθμός, όπως προαναφέρθηκε, είναι η Λούγο, η οποία έχει ακόμα υποχρεώσεις στο Πρωτάθλημα (σήμερα αγωνίζεται, εντός έδρας, απέναντι στην Αλμερία στην αυλαία του Πρωταθλήματος). Φέτος, έχει αγωνιστεί σε 38 παιχνίδια, αποτελώντας τη βασική επιλογή κάτω από τα γκολπόστ, ενώ πέτυχε και γκολ, σπάνιας ομορφιάς, ειδικά για τερματοφύλακα.\nΟ Χουάν Κάρλος είναι μεταξύ των ποδοσφαιριστών τους οποίους προτίθεται να φέρει στο «Κλ. Βικελίδης» ο Πάκο Ερέρα, όπως άλλωστε συμφωνήθηκε στις συζητήσεις με τον Θόδωρο Καρυπίδη.\n+Το όνομα του Οριόλ Μπουσκέτς κυκλοφόρησε, χθες, για τον Αρη, ενώ η ΠΑΕ ούτε διέψευσε, ούτε επιβεβαίωσε το ενδιαφέρον προς τον 19χρονο αμυντικό της Μπαρτσελόνα Β’. Ο ποδοσφαιριστής, αυτή την περίοδο, βρίσκεται σε φάση αποθεραπείας, καθώς πρόσφατα υποβλήθηκε σε επέμβαση στον μηνίσκο.\n+Συγχαρητήρια στον Πάκο Ερέρα έδωσε ο Ερνέστο Βαλβέρδε, για την ανάληψη της τεχνικής ηγεσίας του Αρη. Ο προπονητής της Μπαρτσελόνα δεν παρέλειψε να συμβουλεύσει τον Ερέρα για όσα πρέπει να προσέξει και να αποφύγει, κατά τη διάρκεια της θητείας του, ενώ του είπε πως η επιλογή του είναι καλή, καθώς ο Αρης έχει πολύ κόσμο στο πλευρό του. Παράλληλα, αμφότεροι δεν απέκλεισαν το ενδεχόμενο συνεργασίας με παίκτες της Μπαρτσελόνα Β’, με τον Βαλβέρδε να δίνει την επιλογή παικτών στον συνάδελφό του, ο οποίος και θα αποφασίσει


Το Πανεπιστήμιο Αιγαίου υλοποιεί, για έβδομο συνεχόμενο έτος, Πρόγραμμα Επαγγελματικής Επιμόρφωσης και Ειδίκευσης, μέσω e-learning (αποκλειστικά εξ αποστάσεως), στην Οργάνωση και Διοίκηση Τουριστικών Επιχειρήσεων. Το πρόγραμμα σχεδιάστηκε έτσι ώστε να ενσωματώνει και να δίνει έμφαση τόσο στην παροχή επιστημονικής γνώσης, όσο και σύγχρονης επαγγελματικής κατάρτισης. Φιλοδοξία του είναι η λειτουργική σύνδεση της θεωρητικής - επιστημονικής γνώσης με την πράξη, με τρόπο και σε βαθμό που οι επιμορφωμένοι/ες θα ωφεληθούν με γνώσεις και δεξιότητες άμεσα εφαρμόσιμες στην αγορά εργασίας. Απευθύνεται: α) σε πτυχιούχους τριτοβάθμιας εκπαίδευσης β) σε αποφοίτους ΙΕΚ και Δευτεροβάθμιας εκπαίδευσης γ) σε στελέχη και εργαζόμενους τουριστικών επιχειρήσεων και οργανισμών και δ) σε ανέργους με ενδιαφέρον για μελλοντική απασχόληση στον τουρισμό. Το πρόγραμμα περιλαμβάνει επτά (7) διδακτικές ενότητες οι οποίες υλοποιούνται σε χρονική περίοδο 24 εβδομάδων. Επιστημονικός υπεύθυνος είναι ο Δρ. Θεόδωρος Α. Σταυρινούδης, Αναπληρωτής Καθηγητής στη «Διοίκηση των Τουριστικών Επιχειρήσεων» στο Τμήμα Διοίκησης Επιχειρήσεων.


Natural Flow Options, Γυάλινο Μπιμπερό με Φαρδύ Λαιμό & Θηλή Σιλικόνης 0m+ 150ml\nΜπιμπερό Γυάλινο με Φαρδύ Λαιμό\nΣχεδιασμένο για να μεγαλώνει μαζί με το μωρό!!\nΤο πρώτο αναστρέψιμο μπουκάλι της αγοράς που μπορεί να χρησιμοποιηθεί με ή χωρίς το σύστημα διέλευσης αέρα.\nΑν και συνιστάται να είναι πάντα εγκατεστημένο το σύστημα διέλευσης αέρα για να απολαύσετε όλα τα υγιεινά οφέλη των φιαλών μας.\nβοηθά στη μείωση των προβλημάτων σίτισης,\nβοηθά στη διατήρηση των βιταμινών\nΤο σύστημα αέρα και η θηλή εξασφαλίζουν τάισμα χωρίς κενά αέρα\nτο μπιμπερό Dr. Brown's Options,θα λειτουργήσει ως συμβατό\nμπιμπερό εάν δεν έχει εγκατασταθεί το σύστημα διέλευσης αέρα.\nΑπλά αφαιρέστε το!\nΜερικές μαμάδες και μπαμπάδες θεωρούν ότι η αφαίρεση του συστήματος διέλευσης αέρα είναι μια βολική επιλογή, καθώς το τάισμα του μωρού τους βελτιώνεται με το πέρασμα του χρόνου ή το μωρό δεν έχει πλέον συμπτώματα κολικών.\nΠαρέχει μια εμπειρία ταΐσματος παρόμοια με μπουκάλια με θηλές διέλευσης αέρα\nΗ διέλευση του αέρα από τη θηλή δημιουργεί ένα ρυθμό ροής


The Greek Crisis: Μεταρρυθμιστές, τώρα!\nΤο τέταρτο και τελευταίο άρθρο της σειράς του Αρίστου Δοξιάδη για τις μεταρρυθμίσεις. Τα προηγούμενα είναι εδώ, εδώ και εδώ. Σήμερα, οι προτάσεις για την κάλπη.\n«Μα καλά, έγραψες τρία κείμενα για μεταρρυθμίσεις, δέκα μέρες πριν τις εκλογές; Ποιός ενδιαφέρεται για μεταρρυθμίσεις τώρα; Αυτό νομίζεις ότι παίζει την Κυριακή; Εδώ δεν ξέρουμε αν θα έχουμε κυβέρνηση, αν θα φαλιρίσουν τράπεζες, αν θα υπάρχουν φάρμακα, αν θα μείνουμε στο ευρώ, αν θα καεί η Αθήνα, και εσύ γράφεις για το ταμείο των δημοσιογράφων; Κανένας δεν ψηφίζει πρόγραμμα σε αυτές τις εκλογές» είπε μια φίλη.\nΈχει, σχεδόν, δίκιο. Οι περισσότεροι δεν ψηφίζουν πρόγραμμα. Ίσως ούτε καν κυβέρνηση. Πρώτη φορά θα ψηφίσουν για άλλους λόγους – οργή, απόρριψη, μεταφυσική ελπίδα, και άλλα. Κι όμως, οι μεταρρυθμίσεις θα έχουν καίρια σημασία, ήδη από τις 7 Μαΐου.\nΑν βγει μια σχετικά σταθερή συγκυβέρνηση, θα πρέπει να ξεκινήσει γρήγορα και αποφασιστικά κάποιες μεταρρυθμίσεις. Τις χρειαζόμαστε, με ή χωρίς τρόικα, γιατί χωρίς αυτές η οικονομία δεν θα ορθοποδήσει. Αλλά και πρέπει να τις προχωρήσουμε γρήγορα, γιατί μόνο έτσι διατηρούμε την αξιοπιστία μας με τους εταίρους για να συνεχίσουν να καλύπτουν τα ελλείμματά μας. Αλλιώς, άτακτη χρεωκοπία, με όλους τους κινδύνους.\nΑν δεν βγει κυβέρνηση, θα ξαναμπούμε σε φάση εκλογών (και όχι εκτροπών, ελπίζω). Η μόνη ελπίδα τότε για τη δημοκρατία και την ανόρθωση θα είναι να αφήσουν οι πολίτες στην άκρη την οργή, και να ψηφίσουν θετικά: δηλαδή, να απαντήσουν στο ερώτημα, τι θέλουμε να κάνει η (τότε) επόμενη κυβέρνηση. Οπότε, οι μεταρρυθμίσεις και οι μεταρρυθμιστές θα πρέπει να είναι στο κέντρο του διαλόγου. Δεν πρέπει να έχουν εξαφανιστεί μέσα στο κύμα του θυμού.


Πριν λίγο καιρό η Apple κατέθεσε μια ακόμα πατέντα για ένα πληκτρολόγιο χωρίς πλήκτρα. Αυτή αποτελεί τη νεότερη από μια σειρά πατεντών που κατατέθηκαν τον τελευταίο καιρό, κάτι που δείχνει ότι η Apple φαίνεται να ασχολείται σοβαρά με αυτό το θέμα.\nΣτόχος είναι να μπορεί μια επίπεδη επιφάνεια να αναγνωρίσει τα κτυπήματα το ίδιο καλά όσο γίνεται με τα μηχανικά πλήκτρα. Στην τρέχουσα πατέντα η Apple χρησιμοποιεί ένα πιεζοηλεκτρικό σύστημα, το οποίο συνδυάζει την απτική με την ακουστική αναγνώριση.\nΠΗΓΗ: Patently Apple\nΑναρτήθηκε από DL7KG στις 4:30 π.μ.


WP Lemniscus – Πρόσθετο WordPress | WordPress.org Ελληνικά\n“WP Lemniscus” είναι λογισμικό ανοιχτού κώδικα. Οι παρακάτω έχουν συνεισφέρει στη δημιουργία του.\nΤο “WP Lemniscus” έχει μεταφραστεί σε 1 γλώσσα. Ευχαριστούμε τους μεταφραστές για τις συνεισφορές τους.\nΜεταφράστε το “WP Lemniscus” στην γλώσσα σας.


ΗΜΕΡΗΣΙΕΣ ΠΡΟΒΛΕΨΕΙΣ… ΠΑΡΑΣΚΕΥΗ 24 ΦΕΒΡΟΥΑΡΙΟΥ 2017! | Sfera 102,2\nSfera 102,2 Ζώδια ΗΜΕΡΗΣΙΕΣ ΠΡΟΒΛΕΨΕΙΣ… ΠΑΡΑΣΚΕΥΗ 24 ΦΕΒΡΟΥΑΡΙΟΥ 2017!\nΜε τον Χείρωνα να επηρεάζει άμεσα την καθημερινότητά σου, είναι σχετικά εύκολο να «βυθιστείς» στο παρελθόν αναπαράγοντας τόσο γόνιμες δράσεις όσο όμως και παθογένειες. Και μένοντας στα θετικά, μπορεί να προκύψει η αναβίωση μιας παλιά ασχολίας σου, η οποία όμως μπορεί να «σταθεί» και σήμερα με αξιώσεις. Επιπλέον, είναι πιθανό να έρθουν στο φως στοιχεία για «κρυφές» δράσεις, λύνοντας σου κάποιες απορίες που χρόνιζαν! Παράλληλα βέβαια, η… σαδιστική Σελήνη στον Υδροχόο την ίδια στιγμή που εξακολουθεί να σε «φορτώνει» με επιπρόσθετες εργασίες, σε καλεί να μην ξεπεράσεις τα όρια της αντοχής σου, αφού είναι πιθανό να σε «προδώσει» ο οργανισμός σου.\nΜε τον Ποσειδώνα να δεσπόζει στον τομέα των σχέσεων σου, δεν είναι εύκολο να βρεις αυτό που ζητάς ενώ αν είσαι σε μια σχέση ίσως κάποιες στιγμές να νιώθεις ότι οι καταστάσεις σε ξεπερνούν. Προσπάθησε τουλάχιστον να σκέφτεσαι θετικά.\nSferaFM 24 Φεβ, 2017 Ζώδια\nΠροηγούμενο ΗΜΕΡΗΣΙΕΣ ΠΡΟΒΛΕΨΕΙΣ… ΠΕΜΠΤΗ 23 ΦΕΒΡΟΥΑΡΙΟΥ 2017!\nΕπόμενο ΗΜΕΡΗΣΙΕΣ ΠΡΟΒΛΕΨΕΙΣ… ΤΡΙΤΗ 28 ΦΕΒΡΟΥΑΡΙΟΥ 2017!


Όσο περνούν οι μέρες και το μπαλάκι των ευθυνών κινείται με ακόμη μεγαλύτερη ταχύτητα, τα σενάρια γύρω από την ακούσια εκτέλεση της 42χρονης κινηματογραφίστριας πληθύνονται.\nΜετά την ανείπωτη τραγωδία που γράφτηκε στα γυρίσματα της ταινίας Rust, ο Άλεκ Μπάλντουιν εθεάθη, σε κακή κατάσταση, εμφανώς εξαντλημένος, στα βορειοανατολικά των ΗΠΑ με την οικογένειά του. Ο 63χρονος ηθοποιός βρέθηκε σε μια μικρή πόλη να παίρνει φαγητό σε πακέτο, μαζί με τη νταντά και δύο από τα έξι παιδιά του, ενώ μαζί του ήταν και η σύζυγός του, Χιλάρια, η οποία όμως δεν φαίνεται στις φωτογραφίες.\nΜετά τα ξένα δημοσιεύματα που θέλουν τον βοηθό σκηνοθέτη της ταινίας Rust να έχει κατηγορηθεί στο παρελθόν για σειρά λαθών όσον αφορά στο πρωτόκολλο ασφαλείας για τα όπλα, αιχμές αφήνει με τον τρόπο ο Μπάλντουιν για ανεπάρκεια ελέγχου.\nΡώμας: Υπήρχε ένας ηθοποιός που ήταν αρνητής του εμβολίου και τον αντικατέστησα


Scandinavian Clinic – Πλαστικός χειρουργός Λευκωσία, Plastic Σurgeon Cyprus,Αυξητική στήθους,Breast Αugmentation\nClinic Focusing on the most innovative techniques\nin aesthetic and restorative Breast, Face\n& Body surgery\n•\tMany years of experience in Plastic Surgery\n•\tHuman and Professional approach\n•\tWe focus on quality and on delivering mind blowing\nresults using the latest means & best products\nΟΙ ΠΡΟΣΦΕΡΟΜΕΝΕΣ ΥΠΗΡΕΣΙΕΣ\nΚαλώς ορίσατε στη Scandinavian Clinic\nΚέντρο Αισθητικής και Επανορθωτικής Πλαστικής Χειρουργικής στην Κύπρο και τη Σουηδία.\n« Η πλαστική χειρουργική δεν είναι ματαιοδοξία, αλλά ποιότητα ζωής »\nΈχετε σκεφτεί να επενδύσετε στην εξωτερική σας εμφάνιση; Η ομορφιά και η αρμονία είναι θεμιτή, επιθυμητή και ένα επιπλέον όπλο για την προσωπική, επαγγελματική και κοινωνική ανέλιξη του καθενός μας. Τις λύσεις για την επίτευξη των στόχων σας μπορεί να σας τις προσφέρει η πλαστική χειρουργική.\nΘέλετε ο όμορφος εσωτερικός σας κόσμος να αναδεικνύεται εξωτερικά;\nΔεν είστε μόνοι σε αυτό!\nΤο όραμά μας στη Scandinavian Clinic είναι να επενδύουμε πάντα ολόκληρη την επαγγελματική μας ικανότητα και εμπειρία, στη δημιουργία μιας όμορφης, αρμονικής και φυσικής εμφάνισης, βασισμένης στην προσωπικότητά σας και στις επιθυμίες σας.\nΜαζί σμιλεύουμε την ομορφιά και δημιουργούμε ευεξία. Αφετηρία μας είναι η δική σας ξεχωριστή προσωπικότητα, τονίζοντας και αξιοποιώντας τα δικά σας ιδιαίτερα χαρακτηριστικά. Αφουγκραζόμαστε προσεκτικά τις δικές σας επιθυμίες και με τις σύγχρονες και πρωτοποριακές μεθόδους μας, στοχεύουμε στο υψηλότερο επίπεδο ποιότητας.\nΣτην κλινική μας αξιοποιούνται, από τους πλαστικούς χειρουργούς μας, οι πιο πρόσφατες μέθοδοι και τεχνικές πλαστικής χειρουργικής, που είναι δοκιμασμένες για περισσότερο από 10 χρόνια στις πιο σύγχρονες κλινικές του κόσμου.\nΟ Πέτρος Παρίζα είναι απόφοιτος της Ιατρικής σχολής του Καποδιστριακού Πανεπιστημίου Αθηνών. Εκπαιδεύτηκε στην πλαστική χειρουργική στη Σουηδία όσο και σε χώρες της Σκανδιναβίας (Δανία, Νορβηγία, Φιλανδία).\nΕίναι κάτοχος επίσης του τίτλου της γενικής χειρουργικής και εξειδικευμένος στη μικροχειρουργική-μικρομεταμόσχευσεις\nΣυνεργάζεται με ειδικούς χειρουργούς στην Κύπρο, Σκανδιναβία και Γερμανία.\nΕίμαι απόλυτα χαρούμενη που είμαι ασθενής σας.Οι χειρουργοί σας είναι ιδιοφυΐες! Είμαι τόσο ενθουσιασμένη με το αποτέλεσμα της επέμβασης μου, Σας ευχαριστώ!


Άγγιξαν το εκατομμύριο οι viewers των Asian Games\nΚατά την διάρκεια του τελικού του League of Legends!\nΎστερα από το σάλο που προκάλεσαν οι περικοπές στα έξοδα των Worlds και τις κατηγορίες για παρενόχληση των γυναικών στην εταιρεία της, η Riot Games έρχεται να μας αποδείξει με τα Asian Games ότι το League of Legends δεν πρόκειται να πεθάνει σύντομα!\nΚατά τη διάρκεια της τελικής φάσης του league of Legends τουρνουά των Ασιατικών παιχνιδιών ανάμεσα σε Κορέα και Κίνα, οι viewers στο Twitch ξεπέρασαν το εκατομμύριο αφήνοντας κατά πολύ πίσω τον τίτλο-φαινόμενο Fortnite: Battle Royale.\nΦυσικά όλοι έτρεξαν να βγάλουν το δικό τους screenshot για ευνόητους λόγους σαν να είναι η πρώτη φορά που παρατηρούμε κάτι τέτοιο όταν τρέχει ένα Major τουρνουά.\nΓια όσους δεν γνωρίζουν, πριν από αρκετούς μήνες πάρθηκε η απόφαση να γίνει ένα τουρνουά League of Legends κατά τη διάρκεια του, πιστοποιημένου από την Ολυμπιακή επιτροπή, event. Σκοπός ήταν να παρατηρηθεί το ενδιαφέρον του κόσμου ως προς τη συγκεκριμένη δομή του τουρνουά (χώρα ενάντια σε χώρα αντί για ομάδα ενάντια σε ομάδα), αν μπορεί στο μέλλον να συμπεριληφθεί στο Ολυμπιακό πρόγραμμα και πολλά άλλα.\nΤα νούμερα ήταν σίγουρα αξιοθαύμαστα και κέντρισαν το ενδιαφέρον της επιτροπής. Ίσως στο μέλλον δούμε το εν λόγω τουρνουά να προβάλλεται και στις τηλεοράσεις αντί μόνο στην πλατφόρμα του Twitch, αν φυσικά επιλεγεί ξανά σαν “άθλημα”. Μέχρι τότε, μείνετε συντονισμένοι στο CowboyTV για περισσότερα νέα!\nΤι ξεχωρίζει τους καλούς από τους Pro Fortnite παίχτες


Η τρίτη τηλεμαχία αναμένεται ότι θα γίνει κανονικά, στις 22 Οκτωβρίου στο Νάσβιλ του Τενεσί.\nΟι δύο τηλεοπτικές εκπομπές θα αντικαταστήσουν την τηλεμαχία που ήταν προγραμματισμένη για αύριο αλλά ακυρώθηκε από την ανεξάρτητη εκλογική επιτροπή, αφού ο Τραμπ προσβλήθηκε από τον νέο κορονοϊό. Τα ποσοστά τηλεθέασης αναμένονται με μεγάλο ενδιαφέρον, δεδομένου ότι οι περισσότερες δημοσκοπήσεις φέρνουν ως νικητή των εκλογών τον Μπάιντεν.\nΤο τρίτο ντιμπέιτ πάντως αναμένεται ότι θα γίνει κανονικά, στις 22 Οκτωβρίου στο Νάσβιλ του Τενεσί. Το NBC διευκρίνισε ότι στην αυριανή εκπομπή ο Τραμπ και η συντονίστρια Σαβάνα Γκάθρι θα τηρούν τις αποστάσεις και οι ψηφοφόροι που θα βρεθούν στην αίθουσα για να θέσουν ερωτήσεις στον πρόεδρο θα φορούν μάσκες.


Της Αλλοπαρ* | Η Εφημερίδα των Συντακτών\nΕΜΕΙΣ ΚΙ ΑΥΤΑ 29.11.2015, 06:56\nΕνα απ' τα θέματα που με ενδιαφέρουν πολύ, κυρίες και κύριοι, είναι η γλώσσα σας -το 'χω καημό να μάθω να τη μιλάω και να τη γράφω, μπας και ξεφύγω από κείνα τα γαβ, τα γόου και αρφ, με τα οποία με το ζόρι συνεννοούμαστε εμείς.\nΔιαβάζοντας, λοιπόν, γι' αυτήν, έπεσα πάνω σ' έναν... «πόλεμο», ο οποίος έγινε μέσα σ' έναν άλλο Πόλεμο -με κεφαλαίο «Π» και χωρίς εισαγωγικά αυτός: Τον πόλεμο και τη δίκη των τόνων! Τα πράγματα συνέβησαν ως εξής:\nΜέσα στην πιο άγρια περίοδο της Κατοχής, τον Νοέμβριο του 1941, ο Ιωάννης Κακριδής (1901-1992), νεαρός τότε καθηγητής Αρχαίας Ελληνικής Φιλολογίας, έγραψε και εξέδωσε δύο βιβλιαράκια για τον αρχαίο ελληνικό πολιτισμό για χρήση των φοιτητών του.\nΤο «λάθος» ήταν διπλό: ήταν γραμμένα στη δημοτική και -άκουσον, άκουσον!- σε μονοτονικό σύστημα, χωρίς οξείες, βαρείες και περισπωμένες. Και έγινε το έλα να δεις!\nΟ Φαίδων Κουκουλές, κοσμήτορας του Καποδιστριακού, τον κατηγόρησε ότι διέπραξε... έγκλημα απέναντι στο έθνος και ότι απειλεί να φέρει διχασμό, διότι (το ορθογραφικό αυτό σύστημα) δημιουργεί χάσμα μεταξύ του αρχαίου ελληνικού κόσμου και του νεότερου.\nΞεχνώντας ότι οι τόνοι δεν υπήρχαν κατά την κλασική αρχαιότητα και ότι, αντίθετα, είχαν επινοηθεί αιώνες αργότερα, σε μια προσπάθεια των φιλολόγων της εποχής να διευκολύνουν τους μαθητές τους να τονίζουν σωστά τις λέξεις των αρχαίων ελληνικών και να τα προφέρουν κατά τον παραδοσιακό τρόπο.\nΚαι ο Κακριδής παραπέμφθηκε στο πειθαρχικό, με το ερώτημα της απόλυσης!\nΠολλοί καθηγητές υποστήριξαν ότι «το μονοτονικό θα οδηγούσε μοιραία στην καθιέρωση του... λατινικού αλφαβήτου», ένας ιστορικός (Απ. Δασκαλάκης) παρομοίασε τον Κακριδή με «ορθόδοξο αρχιεπίσκοπο που δεν πιστεύει στο χριστιανικό δόγμα», αλλά τελικά ο Κακριδής απαλλάχθηκε από το πειθαρχικό, καθώς βάρυνε η γνώμη του καθηγητή Ιωάννη Θεοδωρακόπουλου (1900-1981), γαμπρού του Κακριδή και γνωστού δημοτικιστή.\nΓια την Ιστορία, το μονοτονικό σύστημα καθιερώθηκε μόλις το 1982. Προηγουμένως, τον Απρίλιο του 1976, με τον νόμο 309, άρθρο 2, είχε αναγνωριστεί η «Νεοελληνική» (δηλαδή η δημοτική) ως «η μόνη γλώσσα της Εκπαίδευσης σε όλες τις βαθμίδες».\nΗ «καθαρεύουσα», που είχε ταυτιστεί με την αντίδραση και τη χούντα (1967-74) κατέρρευσε μαζί της...\n* Το Αλλοπαράκι μου, η γλυκιά μου σκυλίτσα, έχει πέσει με τα μούτρα στη μελέτη της ελληνικής γλώσσας.\nΜόλις τέλειωσε το θαυμάσιο βιβλίο του ομ. καθηγητή Nεοελληνικής Φιλολογίας (Οξφόρδη) Peter Mackridge «Γλώσσα και εθνική ταυτότητα στην Ελλάδα, 1766-1976» (Εκδόσεις Πατάκη, μετάφραση Γρηγόρης Κονδύλης), και θέλησε να μοιραστεί μαζί σας κάποια πράγματα που διάβασε σ' αυτό.\nΕΜΕΙΣ ΚΙ ΑΥΤΑ 08.01.2022, 06:00\nΜε το νέο έτος ξανά κοντά μας η Αλλοπάρ και οι ιστορίες που έχει να διηγηθεί.\nΕΜΕΙΣ ΚΙ ΑΥΤΑ 10.02.2019, 22:11\n14 κίνητρα για κακοποίηση ζώων από τους εφήβους\nΠέρα από τη γενική και εκτεταμένη αλλά... νόμιμη κακοποίηση των ζώων (στις εγκαταστάσεις εκτροφής, στα σφαγεία, στα εργαστήρια, στα τσίρκα, στα δελφινάρια κ.λπ.), για την οποία σπάνια γίνεται λόγος και...\nΕΜΕΙΣ ΚΙ ΑΥΤΑ 26.01.2019, 06:00\nΤα πειράματα σε ζώντα ζώα καλά κρατούν\n«Οποιοσδήποτε πειραματισμός πάνω στα ζώα, ιατρικός, επιστημονικός κ.λπ., αντιτίθεται προς τα δικαιώματα των ζώων, εφόσον προκαλεί πόνο, σωματικό ή ψυχικό». «Πρέπει να επιδιώκεται η αντικατάσταση του...\nΕΜΕΙΣ ΚΙ ΑΥΤΑ 19.01.2019, 06:00\nΦιλοζωία - θεωρία και πράξη\nΟ τίτλος του βιβλίου που έλαβα στο γραφείο μου είναι «Φιλοζωία και Ομοιοπαθητική». Συγγραφέας του, η Κορίννα Καρκανίδου.Το βιβλίο χωρίζεται σε δύο μέρη. Στο πρώτο, η συγγραφέας ασχολείται με τη ζωοφιλία, που...\nΕΜΕΙΣ ΚΙ ΑΥΤΑ 04.01.2019, 06:00\n79+1 κείμενα για μας και τα υπόλοιπα ζώα\nΟσο το διαβάζω τόσο θέλω να γράψω γι' αυτό και να σας συστήσω να το πάρετε στα χέρια σας. Μιλάω για το βιβλίο «Ο Ανθρωπος και τα άλλα ζώα», εκδόσεις Παπαζήση. Εναν συλλογικό τόμο, γραμμένο από 79 ανθρώπους της...


Στην Apple δεν άρεσαν τα αστεία της εφαρμογής Phoneys\nΑναρτήθηκε από Argonaytis George την Οκτωβρίου 01, 2016\nΗ Phoneys "Φονεύς" πρόκειται για μια εφαρμογή που σκοπό έχει να μπερδέψει τους συνομιλητές σας στο iMessages και να τους κάνει να πουν λόγια που δεν είπαν ποτέ τους. .....\nΗ λειτουργία της είναι να αντικαταστήσετε τις φούσκες με τις συνομιλίες και να τις αλλάξετε με δικέ σας κάνοντας τον συνομιλητή να εκπλαγεί.\nΗ Apple όμως φαίνεται πως δεν συμφωνεί με το αστείο και κάλεσε τον προγραμματιστή "Adam Howell" εντός 10 ημερών να αλλάξει την εφαρμογή η να την κατεβάσει.\nΕπίσης του παρατήρησε πως οι φούσκες των συνομιλιών θα πρέπει να είναι πράσινες και όχι μπλε.\nΗ εφαρμογή Phoneys είναι ακόμη διαθέσιμη στο σύνδεσμο εδώ.


Η πρόταση γάμου έφερε ρεκόρ τηλεθέασης στο ριάλιτι των Καρντάσιαν – News.gr\nΗ πρόταση γάμου έφερε ρεκόρ τηλεθέασης στο ριάλιτι των Καρντάσιαν\nΈχουν περάσει σχεδόν πέντε μήνες από την υπερπαραγωγή πρόταση γάμου του Κάνιε Γουέστ στην Κιμ Καρντάσιαν.\nΚι όμως, τώρα, το τηλεοπτικό κοινό είχε την ευκαιρία να απολαύσει τη στιγμή, που ο δημοφιλής ράπερ γονατίζει μπροστά στην έκπληκτη τηλεπερσόνα και της ζητάει να τον παντρευτεί, στο γρασίδι του γηπέδου "AT&T Park" στο Σαν Φρανσίσκο.\nΤο χαρμόσυνο γεγονός προβλήθηκε την περασμένη Κυριακή σε επεισόδιο του ριάλιτι σόου της διάσημης οικογένειας, "Keeping up with the Kardashians".\n"Απλά θέλω να ξέρω", λέει ο 36χρονος στην 33χρονη αγαπημένη του κι εκείνη τον ρωτά: "Τι θες να ξέρεις"; "Αν θα με παντρευτείς", της απαντά και πέφτει στα γόνατα, προσφέροντάς της ένα διαμαντένιο μονόπετρο 15 καρατίων.\nΗ πρόταση γάμου του Κάνιε στην Κιμ έφερε χαμόγελα, όχι μόνο στην οικογένεια και τους θαυμαστές του ζευγαριού, αλλά και στην παραγωγή του ριάλιτι. Το εν λόγω επεισόδιο πραγματοποίησε ρεκόρ τηλεθέασης, σε μία δύσκολη περίοδο για το σόου, που διανύει την 8η σεζόν του.\nΝα σημειωθεί πως από τον περασμένο Σεπτέμβριο, το "Keeping up with the Kardashians", έχει πάρει την κάτω βόλτα, με τα ποσοστά τηλεθέασης να είναι ιδιαίτερα χαμηλά, αποδεικνύοντας πως μάλλον η καθημερινότητα της Κιμ, των αδελφών και των γονιών της κούρασαν το κοινό, το οποίο τους το δείχνει και με το παραπάνω!\nΩστόσο, σύμφωνα με την ιστοσελίδα TMZ, η Κιμ Καρντάσιαν ανανέωσε πριν μερικές ημέρες το συμβόλαιό της για το ριάλιτι, με την αμοιβή της να φτάνει στα 40 εκατ. δολάρια.\nΤην κάτω βόλτα πήρε το ριάλιτι των Καρντάσιαν\nΕίναι επίσημο! Αρραβωνιάστηκε η Κιμ Καρντάσιαν στα γενέθλιά της\nΔείτε τη στιγμή της πρότασης γάμου στην Κιμ Καρντάσιαν


Δε γίνεται ανάπτυξη χωρίς υποδομές Δε γίνονται υποδομές χωρίς μελέτες,Αθανάσιος Πρέσβελος, Πρόεδρος ΣΜΕ – Go Βήμα\nΔε γίνεται ανάπτυξη χωρίς υποδομές Δε γίνονται υποδομές χωρίς μελέτες,Αθανάσιος Πρέσβελος, Πρόεδρος ΣΜΕ\nΟ σημαντικότερος ίσως οικονομολόγος του 20ου αιώνα, ο John Maynard Keynes, είχε πει μια ρήση που έγινε διάσημη:\n“Για να σωθεί η οικονομία το Κράτος πρέπει να προσλαμβάνει έναν εργάτη για να ανοίγει μια τρύπα και έναν άλλο εργάτη για να την κλείνει”.\nΛέγοντας αυτά ο Keynes ήθελε να τονίσει την πολλαπλασιαστική θετική επίδραση που έχουν στην οικονομία οι δημόσιες επενδύσεις, καθώς συμβάλλουν στην ανάπτυξη, στην καταπολέμηση της ανεργίας κ.α.\nΣτη χώρα μας ένα από τα πρώτα θύματα της οικονομικής κρίσης, όπως συνέβαινε πάντοτε και σε μικρότερες οικονομικές κρίσεις, ήσαν οι δημόσιες επενδύσεις. Τα ποσά που εγγράφονται κάθε χρόνο στον προϋπολογισμό για δημόσιες επενδύσεις, χωρίς καν να απορροφούνται στο σύνολο τους, δεν επαρκούν ούτε για την ελληνική συμμετοχή σε συγχρηματοδοτούμενα έργα. Τα μόνα μεγάλα έργα που κατασκευάστηκαν στα χρόνια της κρίσης ήσαν τα έργα με συμβάσεις παραχώρησης (βασικά αυτοκινητόδρομοι), που είχαν υπογραφεί πριν την έναρξη της κρίσης.\nΣΥΛΛΟΓΟΣ ΜΕΛΕΤΗΤΩΝ ΕΛΛΑΔΟΣ – ΣΜΕ Βριλησσού 82, 114 76 Αθήνα, Τ.: 210.8829209, f.: 210.8829385 http://sme.com.gr sme@tee.gr\nΘύμα της δραστικής περικοπής των δημόσιων επενδύσεων ήσαν και οι μελέτες. Με εξαίρεση τις μελέτες του κτηματολογίου και τις με απαράδεκτες διαδικασίες ανάθεσης μελέτες των Σχεδίων Βιώσιμης Κινητικότητας (ΣΒΑΚ), που δεν αφορούν κατασκευή έργων υποδομής, δεν υπήρξε τα χρόνια της κρίσης πακέτο εκπόνησης μελετών, πλην κάποιων υδραυλικών μελετών που προκηρύχτηκαν τον τελευταίο καιρό.\nΑπό την εποχή του πακέτου Delors και των Μεσογειακών Ολοκληρωμένων Προγραμμάτων είχε διαπιστωθεί ότι η ένταξη ενός έργου σε συγχρηματοδοτούμενο ευρωπαϊκό πρόγραμμα απαιτεί την ύπαρξη μελέτης. Είχε αρχικά επιχειρηθεί μελέτες και έργα να εντάσσονται στο ίδιο πρόγραμμα συγχρηματοδότησης. Η διαδικασία αυτή αποδείχθηκε κατά κανόνα ατελέσφορη. Η διαδικασία εκπόνησης των μελετών έργων υποδομής έχει γίνει ιδιαίτερα σύνθετη, καθώς απαιτούνται πλέον περιβαλλοντικές μελέτες και μια σειρά άλλων γνωμοδοτήσεων και εγκρίσεων που οδηγούν στο να χρειάζεται χρόνος εκπόνησης που πλησιάζει το συνολικό χρόνο ενός συγχρηματοδοτούμενου προγράμματος.\nΟι τρόποι χρηματοδότησης της κατασκευής ενός έργου υποδομής είναι πολλοί. Πέρα από τις καθαρές δημόσιες επενδύσεις υπάρχουν τα συγχρηματοδοτούμενα ευρωπαϊκά προγράμματα, οι Συμπράξεις Δημόσιου και Ιδιωτικού Τομέα (ΣΔΙΤ) και οι συμβάσεις παραχώρησης. Είναι προφανές ότι οι διατιθέμενοι πόροι των συγχρηματοδοτούμενων ευρωπαϊκών προγραμμάτων θα πρέπει να εξαντλούνται. Αλλά και οι υπόλοιποι τρόποι χρηματοδότησης είναι αναγκαίο να χρησιμοποιούνται. Η ύπαρξη τους οφείλεται στο ότι κάθε ένας από αυτούς έχει αποδειχθεί ο καλύτερος τρόπος χρηματοδότησης για ορισμένα είδη έργων.\nΑνεξάρτητα από τον τρόπο χρηματοδότησης, η ένταξη ενός έργου σε διαδικασία χρηματοδότησης προϋποθέτει την ύπαρξη μελέτης. Οι απαιτούμενες μελέτες μπορεί να βρίσκονται σε πρώιμο στάδιο, αν το έργο θα εκτελεστεί για παράδειγμα με σύμβαση παραχώρησης, ενώ απαιτείται η ύπαρξη οριστικών μελετών, αν πρόκειται να χρηματοδοτηθεί από τις δημόσιες επενδύσεις. Σε κάθε περίπτωση είναι αδύνατη η οποιαδήποτε χρηματοδότηση ενός έργου υποδομής, αν δεν υπάρχουν κάποιες ελάχιστες μελέτες και εγκρίσεις που θα επιτρέπουν την κατασκευή του έργου.\nΣήμερα η χώρα μας προσπαθεί να βγει από την οικονομική κρίση. Τα περισσότερα κόμματα, τουλάχιστον τα μεγαλύτερα, συμφωνούν ότι κλειδί για την έξοδο από την οικονομική κρίση είναι η ανάπτυξη της οικονομίας. Ανάπτυξη της οικονομίας όμως σημαίνει και κατασκευή έργων υποδομής. Δεν είναι μόνο για την άμεση ευεργετική επίδρασή τους στην οικονομία που αναφέρει ο Keynes. Όλοι καταλαβαίνουν ότι τουρισμός, γεωργία, βιομηχανία, εμπόριο και υπηρεσίες δε μπορούν να αναπτυχθούν χωρίς σύγχρονα λιμάνια και αεροδρόμια, χωρίς σύγχρονο οδικό και σιδηροδρομικό δίκτυο. Και βέβαια τίποτα δε μπορεί να αναπτυχθεί χωρίς σύγχρονες υποδομές στα δίκτυα τηλεπικοινωνιών και πληροφορικής.\nΓια να μπορέσει η κυβέρνηση που θα προκύψει από τις εκλογές να πετύχει το στόχο της ανάπτυξης της οικονομίας, θα πρέπει να αντιληφθεί το ρόλο των έργων υποδομής στην οικονομία.\nΘα πρέπει τα αρμόδια υπουργεία να καταγράψουν τις ανάγκες της χώρας σε έργα υποδομής, να προγραμματίσουν την κατασκευή τους και να βρουν τους τρόπους χρηματοδότησής τους. Και βέβαια, επειδή για την ένταξη των έργων αυτών σε χρηματοδοτικά προγράμματα απαιτείται η ύπαρξη των αναγκαίων κατά περίπτωση μελετών, θα πρέπει να γίνει ο αντίστοιχος προγραμματισμός και να βρεθούν οι απαιτούμενοι πόροι για την εκπόνηση των μελετών.


Το ιδιωτικό κεφάλαιο επιχειρεί να καταλάβει μία παρθένα περιοχή όπως η Λιμνοθάλασσα Αντινιώτη απειλώντας να έχουμε έναν δεύτερο «Ερημίτη»! - Drepani.gr - Argyrades.gr - news\nΤο ιδιωτικό κεφάλαιο επιχειρεί να καταλάβει μία παρθένα περιοχή όπως η Λιμνοθάλασσα Αντινιώτη απειλώντας να έχουμε έναν δεύτερο «Ερημίτη»!\nΚαββαδίας July 07, 2021\t65\nΑνακοίνωση της δημοτικής παράταξης ΕΚΚΙΝΗΣΗ\nΤις τελευταίες μέρες στην δημόσια σφαίρα κυριαρχεί το ζήτημα της σχεδιαζόμενης τουριστικής επένδυσης στην Λίμνοθάλασσα Αντινιώτη. Πρόκειται για την δημιουργία κεντρικής ξενοδοχειακής μονάδας, 45 βιλών και πρόσθετων χώρων όπως SPA και Συνεδριακά κέντρα σε μία έκταση 245 στρεμμάτων. Η συγκεκριμένη περιοχή που θα πραγματοποιηθεί το συγκεκριμένο επιχειρηματικό σχέδιο βρίσκεται εντός της Ζώνης Natura της περιοχής. Ο Περιβαλλοντοκτόνος νόμος 4684/2020, τον οποίο ψήφισε η Κυβέρνηση της ΝΔ τον Μάϊο του 2020, πέρα από το άρθρο 93 που αφορούσε την ίδρυση του Διαβαθμιδικού ΦΟΔΣΑ Ιονίων Νήσων, περιλαμβάνει και το άρθρο 44, σύμφωνα με το οποίο επιτρέπεται η δημιουργία τουριστικών εγκαταστάσεων εντός των περιοχών Natura. Προφανώς το ιδιωτικό κεφάλαιο εκμεταλευόμενο την συγκεκριμένη διάταξη, επιχειρεί να καταλάβει μία παρθένα περιοχή όπως η Λιμνοθάλασσα Αντινιώτη απειλώντας να έχουμε έναν δεύτερο «Ερημίτη» στο Νησί.\nΗ ΕΚΚΙΝΗΣΗ εκφράζει την αντίθεση της, σε οποιουδήποτε είδους τουριστική καταπάτηση και εκμετάλλευση εντός των περιοχών Natura. Από την πρώτη στιγμή επισημάναμε τι σημαίνει ο ν.4684/2020 για το περιβάλλον και δύστυχως μέσα σε ένα χρόνο επιβεβαιωνόμαστε με το χειρότερο τρόπο. Το θέμα της Λιμνοθάλασσας Αντινιώτη θα το φέρουμε στο Δημοτικό Συμβούλιο Κεντρικής Κέρκυρας και Διαποντίων Νήσων, γιατί πρέπει το ανώτατο όργανο διαβούλευσης και απόφασης του Δήμου μας να τοποθετηθεί καθαρά απέναντι στο επαπειλούμενο περιβαλλοντικο έγκλημα, όπως έπραξε και στο ζήτημα του Ερημίτη.\n« Δείτε σε ποιες περιοχές της Βόρειας Κέρκυρας θα γίνουν διακοπές ρεύματος τη Δευτέρα 12/07 και την Τετάρτη 14/072 Δήμος Βόρειας Κέρκυρας: Χωρίς τέλος η καταστροφή του Ερημίτη »\nΟπαδοί της Ράγιο Βαγιεκάνο, απολύμαναν το γήπεδο τους μετά από επίσκεψ…


Έμπιντ: «Δεν είμαι ο εαυτός μου» - NBA - Novasports.gr\nΟ Τζόελ Έμπιντ εμφανίστηκε δυσαρεστημένος με τις εμφανίσεις του τις τελευταίες εβδομάδες με τους Φιλαδέλφεια 76ερς και υπογράμμισε πως δεν είναι ο εαυτός του. Ο 24χρονος σέντερ συμπλήρωσε πως θέλει να βελτιώσει την απόδοσή του, προκειμένου να βοηθήσει περισσότερο την ομάδα του.\nΧαρακτηριστικά, ο Έμπιντ τόνισε: «Δεν είμαι ο εαυτός μου τον τελευταίο καιρό. Πιστεύω ότι οφείλεται κυρίως στον τρόπο με τον οποίο με χρησιμοποιεί η ομάδα το τελευταίο χρονικό διάστημα, δηλαδή συχνά μακριά από το καλάθι, ως «stretch» πεντάρι, όπου σουτάρω μόλις με 29% από το τρίποντο. Στους τελευταίους αγώνες, ο τρόπος που με χρησιμοποιεί το τεχνικό επιτελείο της ομάδας είναι κυρίως στην περιφέρεια… αυτό πραγματικά με ενοχλεί. Νιώθω εξαιρετικά σωματικά, ωστόσο δεν παίζω καλά τελευταία».


Πολύ κοντά στην Reading o Ejaria - LiverpoolFans.gr\nΠολύ κοντά στον δανεισμό του στην Reading βρίσκεται ο Ovie Ejaria, με το νεαρό να ετοιμάζεται και πάλι για μια σεζόν μακριά από το Anfield.\nΓια ακόμα μια σεζόν, ο 21χρονος ποδοσφαιριστής θα παραχωρηθεί δανεικός από τη Liverpool, όπως ακριβώς έγινε και πέρυσι, όπου ο Ejaria αγωνίστηκε σε δύο ομάδες.\nΑρχικά, το καλοκαίρι του 2018 έγινε μέλος της Rangers και αγωνίστηκε για έξι μήνες υπό τις οδηγίες του Steven Gerrard, ενώ από τον Ιανουάριο του 2019 παραχωρήθηκε στην Reading, όπου έγραψε 16 συμμετοχές, πετυχαίνοντας ένα τέρμα.\nΓια τη νέα σεζόν λοιπόν, η Reading (η οποία αγωνίζεται στην Championship), είναι πολύ κοντά να εξασφαλίσει και πάλι το δανεισμό του 21χρονου χαφ και όπως φαίνεται οι άνθρωποι της ομάδας ποντάρουν πολλά πάνω στο νεαρό ποδοσφαιριστή της Liverpool.\nTags: Liverpool, Ovie Ejaria, Reading, Transfers\nPrevious Jurgen Klopp: «Σκληρό το παιχνίδι της Sevilla, υπάρχουν και κανόνες»\nNext BREAKING: ΣΟΚ με Clyne / Έξι μήνες εκτός!


Τσεπέλοβο Ζαγορίου: Το SELIO PARTY…. Επιστρέφει!![video] - EPIRUS TV NEWS\nΤσεπέλοβο Ζαγορίου: Το SELIO PARTY…. Επιστρέφει!![video]\nepirustvnews 8/11/2019 09:08:00 π.μ.\nΤσεπέλοβο Ζαγορίου: Το SELIO PARTY…. Επιστρέφει!\nΓια 3η συνεχόμενη χρονιά ο Πολιτιστικός Σύλλογος Τσεπελόβου “Αναστάσιος Τσούφλης” διοργανώνει στο δασάκι Τσεπελόβου, το SELIO PARTY. Στις 10 Αυγούστου, από τις 10 το βράδυ και μετά, λίγες μέρες πριν τα παραδοσιακά πανηγύρια λάβουν χώρα, το δυνατό πάρτυ νεολαίας επιστρέφει . Η SELIO βραδιά, που έγινε θεσμός, έφτασε για τρίτη χρονιά και καλεί μικρούς και μεγάλους να την απολαύσουν, στο δασάκι Σελιό. Είσοδος ελεύθερη. Για όσους ενδιαφέρονται, υπάρχει διαθέσιμος χώρος για camping.\nΕυχαριστούμε πολύ τους υποστηρικτές μας: “Fifth Element”, “Cloudhaz”, “Ioannina bars.gr”, “Θέατρο Έκφραση”, “93 Till Infinity Barbershop”, “Κομμωτήριο Estillo”, “Αλέκος Hall”, “Τsagoil”, “Παγοποιείο Πανταζής” και τους Επαγγελματίες Τσεπελόβου.\nΚαθώς και τους χορηγούς επικοινωνίας: “E-Radio.gr”, “AthensParty.com”, “Νέοι αγώνες” και “Η έρευνα”.\nΤσεπέλοβο Ζαγορίου: Το SELIO PARTY…. Επιστρέφει!![video] Reviewed by epirustvnews on 8/11/2019 09:08:00 π.μ. Rating: 5


GEL (2) - NailBase.gr\nGEL Υπάρχουν 47 προϊόντα\nUNIVERSAL Builder Gel Deluxe Gel χτισίματος με κρεμωδη υφη που εχει τη δυνατοτητα να απλωνεται ομοιομορφα μονο του. Δεν καιει. Δεν μοιριζει. Mια λεπτη στρωση βασης πρωτα ειτε rubber base ειτε mega base. Καταλληλο από μικρη εως extreme επεκταση Χρονος πολυμερισμου 60'' σε Led και 2' σε UV Made in EU\nUNIVERSAL Builder Gel Clear Gel χτισίματος με κρεμωδη υφη που εχει τη δυνατοτητα να απλωνεται ομοιομορφα μονο του. Δεν καιει. Δεν μοιριζει. Mια λεπτη στρωση βασης πρωτα ειτε rubber base ειτε mega base. Καταλληλο από μικρη εως extreme επεκταση Χρονος πολυμερισμου 60'' σε Led και 2' σε UV Made in EU\nArchitect Clear Builder Mousse gel 5gr Gel χτισίματος παρα πολύ σταθερο λογο της σύστασης του με το οποιο μπορειτε να χτισετε απευθειας και τα 5 νυχια χωρισ να τρεξει. Δεν καιει. Mια λεπτη στρωση βασης πρωτα ειτε rubber base ειτε mega base.\nArchitect Clear Builder Mousse gel 15gr Gel χτισίματος παρα πολύ σταθερο λογο της σύστασης του με το οποιο μπορειτε να χτισετε απευθειας και τα 5 νυχια χωρισ να τρεξει. Δεν καιει. Mια λεπτη στρωση βασης πρωτα ειτε rubber base ειτε mega base.\nUNIVERSAL Builder Gel Ice Pink Gel χτισίματος με κρεμωδη υφη που εχει τη δυνατοτητα να απλωνεται ομοιομορφα μονο του. Δεν καιει. Δεν μοιριζει. Mια λεπτη στρωση βασης πρωτα ειτε rubber base ειτε mega base. Καταλληλο από μικρη εως extreme επεκταση Χρονος πολυμερισμου 60'' σε Led και 2' σε UV Made in EU\nΠροβολή 13 - 24 από 47 προϊόντα


Replay GOLINO Black - Δωρεάν Αποστολή στο Spartoo.gr ! - Τσάντες Σακίδια πλάτης Man 91,00 €\nΔεν είνα μια απλή υφασμάτινη τσάντα πλάτης: είναι ένα αξεσουάρ μόδας της μάρκας Replay! Σε μαύρο χρώμα, το μοντέλο Golino είναι το μοντέλο που περιμέναμε! Εμείς λατρεύουμε τις πολλές της τσέπες και το υπέροχο της μέγεθος!\nΌγκος : 21.8\nΔεν υπάρχουν διαθέσιμες γνώμες για το Replay - GOLINO


Χρίστος Στυλιανoύ: Είναι ευκαιρία να επαναπροσδιοριστούν πράγματα & να ξεκαθαρίσει το τοπίο από τους ανθρώπους που δεν αξίζουν & ποδοπατούν ψυχές.\nΈχει ξεκινήσει και στην Ελλάδα το #metoo και ειδικά για τον χώρο του θεάτρου. Πως επεξεργάζεσαι εσύ το όλο ζήτημα; Ανήκουν τα πράγματα σε μια άλλη εποχή;\nΝιώθω ότι υπάρχει μια καταναγκαστική σιωπή και πίκρα χρόνων, ιδιαίτερα στο φάσμα του καλλιτεχνικού χώρου, που τώρα δόθηκε η ευκαιρία να βγει προς τα έξω, σε μια ούτως ή άλλως αυστηρά πατριαρχική κοινωνία. Απαιτεί μεγάλο σθένος να βγεις να μιλήσεις όταν ξέρεις ότι θα σε κατακρίνουν και θα πουν διάφορα του τύπου “γιατί τώρα” και “τα 'θελε ο κώλος της”. Ήταν εξαιρετικά θαρραλέο ειδικά για την Μπεκατώρου και τη Δούκα που έκαναν την αρχή. “Πρέπει να σπάσουμε το νήμα”. Αυτή η ατάκα από τις Πυρκαγιές του Ουαζντί Μουαουάντ αντικατοπτρίζει πλήρως τη στιγμή που ζούμε. Δεν ξέρω σε ποιο βαθμό θα σπάσει γιατί οι εξελίξεις δείχνουν πως το φαινόμενο της κακοποίησης ακουμπά σε πολλούς χώρους -όχι μόνο στο θέατρο- και οικογένειες που αν πληγούν, θα πληγεί πολύ το κύρος όλου του θεσμού της ελληνικής αστικής οικογένειας. Είναι όμως μία ευκαιρία να επαναπροσδιοριστούν κάποια πράγματα και να ξεκαθαρίσει το τοπίο από τους ανθρώπους που δεν αξίζουν και ποδοπατούν ψυχές.\nΤι πιστεύεις για την ελληνική κοινωνία; Είναι έτοιμη να δεχτεί αλλαγές;\nΝομίζω ότι η ελληνική κοινωνία έχει πολλά στεγανά. Και είναι κρίμα γιατί είναι μία κοινωνία προσφυγιάς στη βάση της. Είναι σαν να θέλει να ξεχνάει. Σαν να ψάχνει αποδιοπομπαίους τράγους για να καλύπτει τις δικές της ευθύνες. Για τον Ζακ Κωστόπουλο οι αντιδράσεις των ανθρώπων ήταν “σίγουρα κάτι θα έκανε”, “πήγε να κλέψει”. Ή ακόμα και τώρα, σχόλια του τύπου “θα του κουνήθηκε”, “γονείς δεν είχανε αυτά τα παιδιά;” Νομίζω έχει να κάνει γενικά με τα αντανακλαστικά της κοινωνίας που είναι ουσιαστικά υπέρ του θύτη και όχι υπέρ του θύματος.\nΔεν έχουμε ανεκτικότητα μέσα στην κοινωνική μας συμπεριφορά. Εγώ ελπίζω ότι τώρα -και με το πολυπολιτισμικό στοιχείο που διαμορφώνεται- θα αρχίσουν να αλλάζουν τα πράγματα. Το βλέπω και στα παιδιά μου που η μία είναι νηπιαγωγείο και η άλλη δημοτικό κι έχουν συμμαθητές/τριες από άλλες χώρες και τα παιδιά ξέρουν και μαθαίνουν να διαχειρίζονται αλλιώς τη συνύπαρξη που για τους μεγαλύτερους είναι πολύ πιο δύσκολο θέμα. Σ’ αυτή τη γενιά έχω κάποια ελπίδα γιατί διαφορετικά το ν' αλλάξει η κοινωνία ξαφνικά δεν είναι εφικτό.\nΑλλά εγώ θα ήθελα να δω μία κοινωνία που να προσπαθεί, να θέλει να πάει μπροστά. Να ανοίξει την βεντάλια της και να αγκαλιάσει όλες τις κατηγορίες των ανθρώπων. Κι έχει μεγάλη σημασία όταν άνθρωποι με αναγνωρισιμότητα, βγαίνουν μπροστά και να τα λένε θαρραλέα, όπως ο Μιχάλης Οικονόμου με τον Γιώργο Μακρή και το παιδί τους.\nΤα “αρσενικά παλιάς κοπής” -φράση που κρύβει μέσα της βαθύ σεξισμό- οι συμπεριφορές που νομιμοποιούνται με τα τασάκια από τα ιερά τέρατα, όλα αυτά πρέπει σιγά-σιγά να φεύγουν και να μάθουμε να μιλάμε αλλιώς. Αυτό έχει να κάνει με την παιδεία και με το σπίτι του καθενός. Το πώς μιλάμε στα παιδιά μας.\nΟνειρεύεσαι ρόλους ή οι συνεργασίες;\nΌχι, ποτέ. Ήρθαν με τέτοιο τρόπο τα πράγματα που κάποια έργα δεν τα ήξερα καν -όπως το Festen, τα “Ορφανά” ή τις “Πυρκαγιές”- αλλά και ρόλοι που ποτέ δεν φανταζόμουνα όπως ο Βόυτσεκ, ο Πέερ Γκυντ ή ο Ετεοκλής. Και κάτι μου έχει αφήσει το καθένα. Έτσι συνεχίζω και τώρα.\nΑλλά σίγουρα είναι κάποιοι άνθρωποι που είμαστε πιο κοντά και καλλιτεχνικά και ιδεολογικά, όπως η Ιώ Βουλγαράκη, ο Γιάννης Παρασκευόπουλος, ο Γιάννης Λεοντάρης, ο Τάκης Τζαμαργιάς και θα με ενδιέφερε να ξαναδουλέψω μαζί τους. Μία πολύ ιδιαίτερη συνεργασία ήταν με τον Τσέζαρις Γκραουζίνις, στους Επτά επί Θήβας. Θεωρώ ότι είναι άνθρωποι που έχουν άμεση επαφή με την πραγματικότητα. Και πάντα η πραγματικότητα σου δίνει εφόδια να ασχοληθείς με ένα έργο.\nΔεν σου κρύβω όμως ότι βρίσκομαι σε μία μεγάλη αμηχανία. Νιώθω ότι δεν μπορώ να ονειρευτώ κάτι. Είμαι αρκετά απαισιόδοξος για το πως εξελίσσονται τα πράγματα. Δεν μπορώ να σκεφτώ τι διαφορά θα κάνει ο ένας ρόλος από τον άλλον. Δεν γνωρίζω τι αντίκτυπο θα κάνει πια μια παράσταση και στη ζωή τη δική μου αλλά και στη ζωή των άλλων ανθρώπων. Ναι, μου αρέσει η δουλειά μου, να προσφέρω και να ανακαλύπτω πράγματα. Και θεωρώ ύψιστη τιμή να σε βλέπουν και να σου λένε ότι μετά από αυτό που είδαν κάτι άλλαξε στην οπτική τους για τα πράγματα. Αλλά τα προβλήματα και οι έγνοιες του κόσμου είναι τόσο μεγάλες που το κέντρο έχει μετατοπιστεί.\nΚαι φυσικά και ο δικός μου πυρήνας έχει αλλάξει.\nΈχει περάσει ένας χρόνος και λες τι παραστάσεις, τι έργα είχα δει πριν. Είναι σαν να έχει σβήσει, σαν να έχει πέσει ένα σεντόνι.\nΤι πιστεύεις ότι θα συμβεί μετά την υγειονομική κρίση στο θέατρο;\nΘα βάλω στην κουβέντα μας ότι στην Κύπρο τα θέατρα έχουν ανοίξει. Στη Ρουμανία τα θέατρα λειτουργούν κανονικά με 30% πληρότητα και σκακιέρα θέσεις. Στην Αλβανία το ίδιο. Στη Γαλλία γίνονται καταλήψεις των θεάτρων σε όλη τη χώρα προκειμένου να επαναλειτουργήσουν με όρους και προϋποθέσεις. Υπάρχουν μελέτες -στην Ευρώπη, φυσικά!- σε σχέση με τη λειτουργία χώρων πολιτισμού. Νομίζω λοιπόν ότι με μέτρα και πολύ στοχευμένες κινήσεις θα μπορούσαν ήδη να λειτουργούν. Είναι θέμα πολιτικής βούλησης. Το θέατρο είναι ανάσα και το έχει αποδείξει ο κόσμος και στα διάφορα live streaming, που μπαίνει και πληρώνει και τα παρακολουθεί. Το θέατρο δεν θα πεθάνει χωρίς εμάς -μάλλον το αντίθετο. Αυτό πιστεύω ότι είναι η πιο προσβλητική στάση που επέδειξε η κυβέρνηση σε σχέση με τις τέχνες -όταν θεωρείς ότι ο κόσμος δεν χρειάζεται να ψυχαγωγείται… μόνο έτσι μπορώ να καταλάβω το να μένεις σπίτι σου από τις 6 ώρα -τώρα το έκαναν 7. Αν όλη την εβδομάδα έχεις το κεφάλι κατεβασμένο και έχεις το Σαββατοκύριακο για να πας μια βόλτα. Εγώ το βλέπω με τα παιδιά μου, γυρίζω το Σάββατο μετά την πρόβα και θέλουμε να βγούμε μια βόλτα, και δεν έχουμε χρόνο. Η στόχευση των μέτρων είναι στο οκτάωρο της ψυχαγωγίας μας. Αυτό θα αναχαιτίσει την πανδημία και όχι ο τρόπος που πηγαίνουν οι άνθρωποι στη δουλειά τους το πρωί που είναι γεμάτα τα μέσα μεταφοράς; Είναι παραλογισμός. Από τώρα πρέπει να υπάρξει μέριμνα για το μετά. Ξέρει το Υπουργείο πόσα θέατρα υπάρχουν; Φυσικά μιλάω για την Αθήνα, γιατί στην Θεσσαλονίκη είναι οι χώροι είναι μετρημένοι. Να τους καταγράψει, να δει τι ανάγκες υπάρχουν ώστε να μπορεί να βοηθήσει. Αυτό είναι έμπρακτη μέριμνα. Ώστε να δούμε ποιες αίθουσες θεωρούνται κατάλληλες κι αν όχι, τότε να δούμε τι μπορεί να γίνει. Μετακλήσεις, φιλοξενία παραστάσεων σε άλλους χώρους, κ.ά. Τέλος πάντων, να επιτελεί ένα έργο που να βρίσκει λύσεις, και όχι, όπως έχει πει πολλές φορές η κα. Μενδώνη, ότι δεν έχει ιδέα τι γίνεται στο χώρο. Αν δεν έχει ιδέα η Υπουργός Πολιτισμού, ποιος θα έχει; Οφείλει να βρίσκει λύσεις.\nΜην επιβεβαιώσουμε τον Χατζιδάκι, ότι η Υπουργός Πολιτισμού το πρώτο που πρέπει να κάνει είναι να κλείσει το υπουργείο.\nΒοήθησε και πως στα προβλήματα που υπάρχουν στον χώρο η περσινή αλλαγή διοίκησης στο Σωματείο Ελλήνων Ηθοποιών;\nΗ μεγάλη συμμετοχή στις περσινές εκλογές έδειξε πως ο κλάδος είχε ανάγκη από κάτι διαφορετικό και σαν στάση και σαν διαχείριση. Η δημιουργία του SupportArtWorkers έπαιξε καταλυτικό ρόλο σε αυτό. Έτσι αυτή τη στιγμή στο σωματείο υπάρχουν άνθρωποι ευγενείς, οξυδερκείς με συγκεκριμένες θέσεις που μπορούν να συζητούν και δεν είναι αδιάλλακτοι. Θεωρώ πως εάν είσαι σε πάσης φύσεως θέσεις εξουσίας οφείλεις να μην είσαι απόλυτος, οφείλεις να είσαι συζητήσιμος, ακριβώς για να βρίσκεις λύσεις. Έτσι είσαι χρήσιμος. Αν στη θέση του Μπιμπίλα, ή του Λάσκου ήταν κάποιος άλλος αμφιβάλλω αν θα είχαν προχωρήσει κάποια πράγματα και μάλιστα μέσα σε εννιά μήνες -εξού και οι αήθεις επιθέσεις που άρχισαν να δέχονται. Και ειδικά τώρα με αυτά που βγαίνουν -την επανασύσταση του Πειθαρχικού Συμβουλίου- ο τρόπος με τον οποίο χειρίζονται τις αλλεπάλληλες καταγγελίες είναι αξιοθαύμαστος. Δεν είναι καθόλου εύκολο γιατί θίγονται τιμές και υπολήψεις και κινδυνεύουν και τα ίδια τα θύματα με αγωγές όπως έχει φανεί τελευταία. Και προσωπικά δεν έχω υπόψη μου να έχει χρειαστεί συνάδελφοι να χειριστούν τόσο σοβαρές καταγγελίες στο παρελθόν. Και ένα εξίσου πολύ σοβαρό ζήτημα είναι οι συλλογικές συμβάσεις τόσο στα κρατικά όσο και στο ελεύθερο θέατρο και την τηλεόραση. Για να μπορέσει να υπάρξει επιτέλους ένα υγιές εργασιακό τοπίο και να τεθούν κάποιες στέρεες βάσεις. Εδώ θα φανεί εάν υπάρχει πραγματικό ενδιαφέρον από την πολιτεία.\nΚαι κάτι τελευταίο θα ήθελα να πω σε σχέση με την έξαρση της αστυνομικής βίας που κορυφώνεται τις τελευταίες ημέρες -Νέα Σμύρνη, Χαλάνδρι, ΑΠΘ, κτλ. Είναι καθαρό πως υπάρχει πολιτική κάλυψη πίσω από όλη αυτήν τη χυδαία, απάνθρωπη συμπεριφορά και σίγουρα αποπροσανατολίζει την κοινή γνώμη από τα μελανά σημεία της διαχείρισης της πανδημίας και της υγείας εν γένει, των εργασιακών σχέσεων, του πολιτισμού και της παιδείας. Βλέπω σε διάφορες αναρτήσεις -πολιτικών, δημοσιογράφων και απλών πολιτών- να τυγχάνουν ειρωνικού σχολιασμού τα περί εκτροχιασμού της δημοκρατίας. Ωστόσο, εάν κάποιος/α καθυβρίζεται, προπηλακίζεται, ξυλοκοπείται, συλλαμβάνεται χωρίς λόγο, αλλά και διασπείρεται στοχευμένα ένα κλίμα τρόμου “θα σας σκοτώσουμε, θα σας γ…σουμε” με ελικόπτερα να πετάνε συνεχώς και η αστυνομία αντί να υπηρετεί τον πολίτη -που την πληρώνει σε τελική ανάλυση- τον τρομοκρατεί και τον τραμπουκίζει, αλλά και τα κανάλια να παραποιούν βίντεο, ηχογραφήσεις και να λογοκρίνουν κατά το δοκούν, αυτό για αυτούς είναι κάτι που εμπίπτει στα πλαίσια της διασφάλισης της δημοκρατικής νομιμότητας; Εάν ναι, νομίζω πως πρέπει να ελέγξουν λίγο τα αντανακλαστικά τους διότι σε λίγο η βίαιη κατάχρηση εξουσίας θα χτυπήσει και τη δική τους πόρτα και μετά θα ψάχνουν κάποιον να τους υποστηρίξει.\nΟ Χρίστος Στυλιανού παίζει στην τωρινή παραγωγή του Κρατικού Θέατρου. Π΄ληροφορέις στο παρακάτω link:


Γιατί όταν δεν είμαστε καλά παίρνουμε εμβρυϊκή στάση; – Radio 0211 – Düsseldorf\nΠροτού γεννηθούμε περνάμε εννέα ολόκληρους μήνες στην κοιλιά της μαμάς μας. Εκεί είμαστε προστατευμένοι από όλες τις απόψεις, τρεφόμαστε, μεγαλώνουμε και είμαστε πάντα ζεστοί και ασφαλείς. Η κοιλιά της μητέρας είναι τα πάντα για ένα έμβρυο, αποτελεί τη μόνη του επαφή με τον κόσμο, τόσο τον εσωτερικό όσο και τον εξωτερικό. Η μήτρα του παρέχει ένα περιβάλλον ήσυχο, ζεστό και ασφαλές. Λόγω του περιορισμένου χώρου το έμβρυο, προκειμένου να έχει περισσότερη κινητικότητα, έχει λυγισμένα τα πόδια προς το στέρνο του, μια στάση που χάρη σε αυτό έχει πάρει το όνομα «εμβρυϊκή».\nΠαρόλο που οι μνήμες μας στον κόσμο αρχίζουν περίπου στην ηλικία των τρεισήμισι ετών, όπως αποδεικνύουν επιστημονικές έρευνες, πολλά από τα ένστικτά μας δημιουργούνται ήδη από πριν γεννηθούμε. Ένα χαρακτηριστικό παράδειγμα είναι η τάση μας για αυτοπροστασία από οτιδήποτε νιώσουμε να μας απειλεί, ακόμη κι αν μιλάμε για κάτι μη οφθαλμοφανές και είτε πρόκειται για φυσικό κίνδυνο είτε για ψυχολογικό, αν και στη δεύτερη περίπτωση οι μηχανισμοί που ενεργοποιούνται είναι αρκετά διαφορετικοί και σίγουρα πιο περίπλοκοι. Όλα ξεκινούν από τη στιγμή της δημιουργίας μας, σε ένα χρονικό πλαίσιο από το οποίο δεν έχουμε μνήμες αλλά έχουμε ένστικτα. Το έμβρυο λοιπόν έχει την άνεσή του στη μήτρα. Δεν είναι τυχαίο που πολλοί πιστεύουν πως το πρώτο κλάμα του παιδιού αφού έρθει στον κόσμο οφείλεται σε κάποιου είδους ξεβόλεμα. Και βασικά αυτό είναι. Από την ήσυχη και σκοτεινή μήτρα της μητέρας του, στην οποία κανείς δεν το ενοχλούσε, ξεπετάγεται βίαια σε ένα θορυβώδες και φωτεινό περιβάλλον, γεγονός που προκαλεί στο έμβρυο άγχος και ανασφάλεια. Συνεπώς η πρώτη αντίδρασή του είναι το κλάμα διότι επιθυμεί να επιστρέψει στο ασφαλές του περιβάλλον.\nΜεγαλώνοντας ερχόμαστε αντιμέτωποι με διάφορα προβλήματα στη ζωή. Ίσως να μην είναι λίγες οι φορές που θέλαμε να ανοίξει η γη να μας καταπιεί. Απογοητεύσεις, απώλειες, αποτυχίες, αποχωρισμοί… τα τέσσερα φονικά «Α» τα οποία εμφανίζονται οπλισμένα και με στόχο να πλήξουν την ασφάλειά μας. Ανεπιθύμητα κάθε φορά, αδύνατον όμως να τα αποφύγουμε. Όταν βιώνουμε τέτοιες στιγμές στην ουσία μπαίνουμε σε μια διαδικασία ξεβολέματος. Μας παίρνουν και πάλι απότομα από την τόσο οικεία σε εμάς κατάσταση και μας πετάνε βίαια σε έναν κόσμο αλλιώτικο από το δικό μας. Και μένουμε εμείς σχεδόν μετέωροι να επιθυμούμε να επιστρέψουμε πίσω, αλλά να μην μπορούμε. Ξυπνάνε στην ουσία ακριβώς τα ίδια ένστικτα που νιώσαμε όταν αντικρίσαμε για πρώτη φορά τα φώτα του έξω κόσμου. Συχνό φαινόμενο λοιπόν όταν είμαστε σε μια τέτοια κατάσταση και νιώθουμε τα αρνητικά συναισθήματα να υπερχειλίζουν, κυρίως όταν κλαίμε, είναι ασυναίσθητα να παίρνουμε την ίδια αυτή στάση που έχει το έμβρυο στη μήτρα. Έρευνες έχουν δείξει πως ο λόγος είναι ότι αυτή η αναταραχή στην ψυχολογία μας, μας κάνει να νιώθουμε απροστάτευτοι, αβοήθητοι και μόνοι. Έτσι, αναζητούμε ασυναίσθητα φροντίδα και προστασία, ακριβώς όπως αυτή που είχαμε στην κοιλιά της μαμάς.\nΚάθε φορά που μας φέρνει η ζωή δυσκολίες που φαντάζουν ανυπέρβλητες έχουμε την ίδια αντίδραση που είχαμε και όταν γεννηθήκαμε, κλαίμε. Και δεν έχει καμία σημασία αν το κλάμα είναι με δάκρυα, ή αν εκφράζεται σαν μια βουβή θλίψη, το ίδιο και το αυτό. Κλαίμε γιατί το καινούριο περιβάλλον μοιάζει αφιλόξενο. Ο κόσμος που μας περιβάλλει δείχνει επικίνδυνος. Δεν έχει τη ζεστασιά που ελπίζαμε. Έτσι, ασυναίσθητα, επιστρέφουμε σε εκείνη την τόσο μακρινή στιγμή μας και επιζητούμε με τον τρόπο αυτό να βρούμε την ασφάλεια και την ηρεμία των τότε υπέροχων εννιά μηνών που μπορεί να μη θυμόμαστε, αλλά τα ένστικτά μας λένε ότι είχαμε τα πάντα. Ακούγαμε το χτύπο μιας καρδιάς και νιώθαμε γαλήνη και ηρεμία. Και ίσως εν τέλει αυτό να αναζητά ο άνθρωπος όταν λέει τη λέξη «ευτυχία». Τον ήχο και το χτύπο της καρδιάς σε ρυθμούς που δηλώνουν με κάθε τρόπο ασφάλεια.\nVon arisosmanlis|2020-12-28T23:25:02+00:00Dezember 28th, 2020|Απόψεις, ΑΠΟΨΕΙΣ|Kommentare deaktiviert für Γιατί όταν δεν είμαστε καλά παίρνουμε εμβρυϊκή στάση;


Συνωστισμός στη Β. Ιταλία μετά τη μερική χαλάρωση των μέτρων | Capital\nDAX 13.512,99 -0,79%\nCAC 5.442,34 -0,32%\nΓΕΝΙΚΟΣ ΔΕΙΚΤΗΣ: 13:25 744,38 +0,12 +0,89 Τζίρος: 54,90 εκ€\nΔευτέρα, 30-Νοε-2020 16:55\nΠολλοί κάτοικοι, οι οποίοι είχαν βγει απλώς για μια βόλτα, μετά την λήξη των αυστηρών περιορισμών είδαν τις προσφορές του black Friday και αποφάσισαν να επωφεληθούν. Οι εμπορικές ενώσεις σχολιάζουν ότι "μετά από μια τρομερή δύσκολη περίοδο, πρόκειται αναμφίβολα για μερικές ανάσες εν αναμονή των χειμερινών εκπτώσεων".\nΤαγίπ, μια χαρά τα κατάφερες (100)\nΦοβάται η Ρωσία την ισχύ του τουρκικού στρατού; (36)\nΗ κυβέρνηση θα κάνει αυτοτελές ποινικό αδίκημα τη βία και την σεξουαλική παρενόχληση σε εργασιακούς χώρους (27)\nSOS εκπέμπουν τα πρακτορεία ΟΠΑΠ (14)


Μα...γυρεύοντας με την Αλεξάνδρα: Χαλβάς με τέλειες αναλογίες\nΑν νομίζατε μέχρι τώρα ότι ο τέλειος\nχαλβάς γίνεται με τις γνωστές αναλογίες\n1-2-3-4, κάνατε λάθος...\n4 1/2 κούπες νερό\n1/4 κουταλάκι τριμμένο γαρύφαλο\nγια το μείγμα με το σιμιγδάλι:\nκαρύδια και κανέλλα για το πασπάλισμα\nΒάζουμε όλα τα υλικά για το σιρόπι σε μεγάλη\nκατσαρόλα και τα βράζουμε σε μέτρια φωτιά 5-7 λεπτά.\nΣε άλλη κατσαρόλα βάζουμε το λάδι με το σιμιγδάλι και το\nκαβουρντίζουμε σε μέτρια φωτιά, ενώ ανακατεύουμε συνεχώς.\nΌσο πιο πολύ το καβουρντίσουμε τόσο πιο νόστιμος γίνεται ο χαλβάς,\nαλλά φυσικά και τόσο πιο βαρύς.\nΌταν πάρει το χρώμα που θέλετε, αδειάστε με προσοχή μέσα στην κατσαρόλα\nτο σιρόπι που έχετε έτοιμο και έχει κρυώσει λίγο (προσοχή γιατί\nμπορεί να πιτσιλίσει και να καείτε).\nΑνακατεύετε το μείγμα σε μέτρια φωτιά μέχρι να απορροφηθεί όλο\nτο νερό και να ξεκολλάει το μείγμα από τα τοιχώματα της κατσαρόλας.\nΑδειάστε σε φόρμα και αφήστε λίγο να κρυώσει.\nΑναποδογυρίστε σε πιατέλα και πασπαλίστε με καρύδια και κανέλλα\nή ό,τι άλλο θέλετε.\nΗ συνταγή είναι από το realfood με κάποιες μικροαλλαγές.\nΑναρτήθηκε από Alexandra στις 7:58 μ.μ.\nΕτικέτες Γλυκά, Νηστήσιμα γλυκά, σιμιγδάλι, χαλβάς, Χαλβάς με τέλειες αναλογίες\nΑνώνυμος 29 Ιανουαρίου 2013 - 9:08 μ.μ.\nΑΠΙΣΤΕΥΤΑ ΘΕΙΚΟ!!!!!!!!!!! ΑΛΕΞΑΝΔΡΑ ΜΟΥ ΜΠΡΑΒΟ\nΧρυσούλα 27 Μαρτίου 2013 - 1:03 μ.μ.\nΤέλειος!Απ τις TOP συνταγές σου!Δεν έχω δοκιμάσει ωραιότερο σπιτικό χαλβά!Χίλια μπράβο Αλεξάνδρα μου!\nΑνώνυμος 28 Μαρτίου 2013 - 8:55 π.μ.\nΤΕΛΕΙΟ ΕΥΧΑΡΙΣΤΩ ΠΟΛΥ\nΑνώνυμος 16 Νοεμβρίου 2013 - 5:52 μ.μ.\nΠολύ καλή συνταγή, απλά εγώ βάζω λιγότερο υγρό. Τα τελευταία χρόνια για λόγους ευκολίας, απλά προσθέτω τη ζάχαρη στην κατσαρόλα με το σιμιγδάλι που καβουρντίζεται τη γυρίζω λίγο και προσθέτω νερό και γάλα μισό μισό ή σε όποια αναλογία θέλω εκείνη τη στιγμή. Συνεχίσω να ανακατεύω μέχρι να απορροφήσει τα υγρά και συνεχίζω όπως κι εσύ. Ίσως, κιόλας, να έχω προσθέσει στο σιμιγδάλι αμύγδαλα ή καρύδια και σταφίδες, ότι έχω δηλαδή. Δε ξέρω τι γνώμη έχεις γι αυτό, πάντως εμένα με γλίτωσε από το πλύσιμο ενός σκεύους ακόμα και γίνεται και πιο γρήγορα.\nTania Tassou 13 Δεκεμβρίου 2013 - 10:38 μ.μ.\nΜόλις τον έφτιαξα και είναι τέλειος! Πρόσθεσα μια κουτ. γλ. κανέλλα, λίγο μοσχοκάρυδο, και τρίμμα από ένα πορτοκάλι. Θα ήθελα να γίνει λιγότερο γλυκός γι' αυτό την άλλη φορά θα βάλω 2 κούπες ζάχαρη! Πάντως απορρόφησε τα υγρά γρήγορα και ξεκόλλισε από τα τοιχόματα της κατσαρόλας τέλεια! Επίσης ιδιαίτερη παραλλαγή είναι να σβήσετε το σιμιγδάλι με τσίπουρο και μετά να μπει το σιρόπι, το έχω κάνει παλαιότερα και ήταν αρκετά ωραίο\nVera Sigala 23 Φεβρουαρίου 2015 - 1:16 π.μ.\nΜόλις τώρα είδα ότι δεν δεν έχω σιμιγδάλι χονδρό αλλά ψιλό.Πόσο πρόβλημα είναι αυτό στις αναλογίες που έχεις δώσει Αλεξάνδρα?\nΑΝΤΕ ΚΑΛΑ CAPTAIN GAMER 28 Μαρτίου 2015 - 10:07 μ.μ.\nτέλειο είναι φανταστικό\nΝεκταρία 28 Οκτωβρίου 2015 - 8:21 μ.μ.\nΈχω κάνει αυτόν τον χαλβά αμέτρητες φορές και είναι πάντα τέλειος. Έχω δώσει την συνταγή σε πολλές φίλες μου και όλες ξετρελάθηκαν. Ο άντρας μου λέει ότι είναι ο καλύτερος χαλβάς που έχει φάει και συμφωνεί μαζί του όλη η υπόλοιπη οικογένεια. Ευχαριστώ Αλεξάνδρα!!!\nMirsini Anastasiou 13 Σεπτεμβρίου 2016 - 10:51 π.μ.\nΑντί για σπορέλαιο τι μπορούμε να χρησιμοποιήσουμε\nΚαθιερώστε την γιατί πραγματικά της αξίζει!!! Υλικά για τη ζύμη 1 κούπα χλιαρό νερό 1 φακελάκι μαγιά ξερή (9 γρ.) 1/2 κ.γ. ζάχαρη 1 κ.γ. κοφ...\nΝηστήσιμα,αλμυρά,πανεύκολα και πεντανόστιμα!!! Aυτά τα πιτάκια θα τα λατρέψετε… Υλικά 1 κούπα ηλιέλαιο ή ελαιόλαδο 1 κούπα χυμό από πορτοκάλ...\n▼ Ιουλίου (692)\nΤορτελίνια με cottage cheese\nΜελιτζανόπιτα με χωριάτικο λουκάνικο ή κοτόπουλο\nΤα καλύτερα Κέικ!\nΤο καλύτερο Κέικ Μαρμπέ\nNutella cookies με 2 υλικά\nΣουφλέ ζυμαρικών με λαχανικά\nExpress προφιτερόλ με μπανάνα\nΗ μεγάλη του θέρους τροφή!\nΠατάτες au gratin 2\nMuffins με Nutella\nΤο εθνικό μας ποτό στο…πιάτο!!\nExpress τάρτα σοκολάτας\nΕλιόπιτα με αλεύρι ολικής\nΧυλοπίτες με κιμά και μελιτζάνες\nΤα αλμυρά κουλουράκια της Βάσως\nΚαραμέλα γάλακτος στα πολύ γρήγορα\nΠαρφέ με ροδάκινο και γιαούρτι\nΤρουφάκια με φράουλα\nΚέικ με κόκκινο κρασί\nΣαρδέλες παντρεμένες 2\nΚορμός σοκολάτας νηστίσιμος\nTrifle με γεύση λεμόνι\nΠατάτες γιαχνί με χωριάτικο λουκάνικο\nMuffins με φράουλες\nΓρήγορη πίτα με κολοκύθι,φέτα,γιαούρτι\nΠέρκα πανέ στο φούρνο\nΤρουφάκια πέντε αστέρων\nMuffins βανίλιας με σταγόνες σοκολάτας\nSalad CREAM της Αλέκας\nΚέικ κατσαρόλας ή βραστό ή Μελαχρινή\nΧυλοπίτες με πέστο φέτας\nΤαχινόπιτα με ξερά φρούτα\nΚατσικάκι φρικασέ με σπανάκι\nΠορτοκαλόπιτα με φύλλα απ’ την κατάψυξη\nΝηστίσιμα κουλουράκια με σταφίδες και σοκολάτα\nΜακαρονάδα με σάλτσα από πιπεριές Φλωρίνης\nΣαλάτα παντζάρι καρότο\nZυμαρικά με κιμά κοτόπουλο και σάλτσα ντομάτας\nΝηστήσιμα αλμυρά κουλουράκια\nΤο Brownie των ερωτευμένων\nΜήλα ψητά με μέλι και κανέλα\nΆσπρη σάλτσα με γιαούρτι\nΚόκκινο λάχανο με μαγιονέζα\nΚέικ κίτρινης κολοκύθας\nΠιτούλες με ανθότυρο στο λεπτό\nΚουλουράκια με ελαιόλαδο και καρύδια\nΑτομικά cheesecake με φράουλα\nΚριθαράκι με φέτα\nΓίγαντες ή φασόλια στο φούρνο με pesto ρίγανης\nΚρεμμυδόψωμα με μαϊντανό\nΣαγανάκι με μελιτζάνα,τυριά και αλλαντικά\nΚέικ με άρωμα μαστίχας\nΑλμυρά στικς με cream cheese\nΚρέμα σάλτσα αυγολέμονο\nΛαχανικά με μπεσαμέλ


Ενοικίαση αυτοκινήτου σε Τεμπαγκαπούρα - Σύγκριση με τη Skyscanner\nΣυγκρίνετε τις επιλογές ενοικίασης αυτοκινήτου σε Τεμπαγκαπούρα\nΠρολάβετε τα πλήθη και απολαύστε όσο το δυνατόν περισσότερο την απόδραση στην πόλη Τεμπαγκαπούρα ενοικιάζοντας αυτοκίνητο. Είναι πανεύκολο: κάνετε κράτηση online, κατεβαίνετε από το αεροπλάνο και φεύγετε οδηγώντας. Θα πρέπει να περάσετε από τον έλεγχο διαβατηρίων και να δείξετε και το δίπλωμα οδήγησής σας στους ευγενικούς υπαλλήλους στον γκισέ της εταιρείας ενοικίασης αυτοκινήτων, ωστόσο καταλαβαίνετε ότι αυτό είναι απαραίτητο.\nΔεν χρειάζεται να μπερδευτείτε με πολύπλοκα συστήματα δημόσιας συγκοινωνίας: απλώς μπείτε στο αυτοκίνητο που έχετε ενοικιάσει και φύγετε. Με τα ξενοδοχεία μας σε Τεμπαγκαπούρα μπορείτε να βρείτε και να συγκρίνετε τις καλύτερες τιμές για ξενοδοχεία με πάρκινγκ ώστε εσείς και το αυτοκίνητό σας να έχετε κάπου να μείνετε.\nΜε τη Skyscanner μπορείτε να επιλέξετε το αυτοκίνητο που θέλετε, στην τιμή που θέλετε. Απλώς πείτε μας τις ημερομηνίες που ταξιδεύετε και θα σας δείξουμε ποια αυτοκίνητα είναι διαθέσιμα από διάφορες εταιρείες ενοικίασης αυτοκινήτων σε Τεμπαγκαπούρα. Αν ψάχνετε ένα χαριτωμένο κάμπριο για μια ρομαντική απόδραση, ένα μίνι βαν για ανδρική παρέα ή ένα hatchback αυτοκίνητο για ένα οικογενειακό ταξίδι, θα σας δείξουμε τις καλύτερες δυνατές προσφορές και θα σας βοηθήσουμε να εξοικονομήσετε χρήματα.\nΜόλις δείτε όλα τα κορυφαία αξιοθέατα που έχει να προσφέρει η πόλη Τεμπαγκαπούρα, μπορείτε να βάλετε τη ζώνη σας και να πάτε για εξερεύνηση. Οδηγήστε στην εξοχή για να απολαύσετε μια μοναδική θέα της πόλης Τεμπαγκαπούρα, επισκεφτείτε μια κοντινή πόλη χωρίς πρόβλημα ή απλώς απολαύσετε την αίσθηση του ανοιχτού δρόμου στα λάστιχά σας. Η ενοικίαση αυτοκινήτου στην πόλη Τεμπαγκαπούρα σας δίνει πολλές δυνατότητες και εξαλείφει το άγχος να εξερευνήσετε νέα μέρη.\nΕνοικιάζοντας αυτοκίνητο στην πόλη Τεμπαγκαπούρα δεν χρειάζεται να ανησυχείτε για το πώς θα μεταβείτε από και προς το αεροδρόμιο. Δεν υπάρχει πλέον πανικός για συγκοινωνιακές συνδέσεις που δεν προλαβαίνετε: το αυτοκίνητο που θα νοικιάσετε είναι έτοιμο όταν είστε κι εσείς. Δεν θα έχετε άγχος στο ταξίδι σας αρκεί να θυμάστε να ακούτε τα νέα σχετικά με την τοπική οδική κυκλοφορία και να έχετε αρκετό χρόνο στη διάθεσή σας για να φτάσετε στο αεροδρόμιο.\nΠτήσεις προς Τεμπαγκαπούρα


Ο Μπάιντεν, ο Αντετοκούνμπο και οι 50 πόντοι στον τελικό | Moneyreview.gr\nLife & Arts Τρίτη 9/11/2021, 11:22 NEWSROOM\n«Είσαι 26 χρονών Γιάννη. Τώρα ξεκινάς!»\nΟ Τζο Μπάιντεν ήταν πολύ χαλαρός κι ευδιάθετος και μίλησε με πολύ κολακευτικά λόγια για την οικογένεια του Giannis.\n9 Νοεμβρίου, 2021 Τρ 09/11/2021, 11:22\nΜέχρι και ο Αμερικανός πρόεδρος, Τζο Μπάιντεν, «υποκλήθηκε» στο ταλέντο του Γιάννη Αντετοκούνμπο, κατά τη διάρκεια της καθιερωμένης επίσκεψης της πρωταθλήτριας ομάδας του ΝΒΑ στον Λευκό Οίκο.\nΣύμφωνα με το ΑΠΕ-ΜΠΕ, κατά τη διάρκεια της σύντομης ομιλίας του, ο Τζο Μπάιντεν ήταν πολύ χαλαρός κι ευδιάθετος και μίλησε με πολύ κολακευτικά λόγια για την οικογένεια του Giannis, αλλά κι όσα έχει πετύχει ο ίδιος κι ο αδερφός του Θανάσης στο NBA με τους Μπακς.\n«Είσαι 26 χρονών Γιάννη. Τώρα ξεκινάς! Αυτό που το κάνει ακόμη πιο ιδιαίτερο είναι ότι βρίσκεσαι εδώ με τον αδελφό σου. Είναι παιδιά μιας οικογένειας μεταναστών από τη Νιγηρία, που πήγαν στην Ελλάδα. Αυτό είναι σπουδαίο. Ξέρω πως η μητέρα σου είναι τόσο περήφανη που σε κοιτάζει, όπως κι ο πατέρας σου από εκεί ψηλά. Πήρατε από ένα δακτυλίδι του NBA και έχετε κι άλλον έναν αδερφό πρωταθλητή (σ.σ. εννοεί τον Κώστα Αντετοκούνμπο με τους Λέικερς το 2020). Είστε μια τρομερή οικογένεια. Νομίζω πως κερδίσατε σε διαγωνισμό γονιδίων», ανέφερε χαρακτηριστικά ο Αμερικανός πρόεδρος.\nNBA Μπάσκετ Τζο Μπάιντεν


Δύο Ελληνίδες στη Νέα Υόρκη βρίσκουν ελληνίδες νταντάδες για ομογενείς - Secret Volos\nApr 15, 2019 / 664 Views\nΗ Μαρία Βλάχου και η Ευγενία Παρίσση είναι δύο Ελληνίδες που μένουν στη Νέα Υόρκη και αποφάσισαν πριν από 1,5 χρόνο, να κάνουν μία αλλαγή στην καριέρα τους. Έχοντας ως γνώμονα την ανάγκη που έχουν πολλές οικογένειες στη Νέα Υόρκη από ελληνόφωνη υποστήριξη, είτε για ηλικιωμένους γονείς, είτε για να μεγαλώσουν τα παιδιά τους σ ‘ένα ελληνικό περιβάλλον και να μάθουν τη γλώσσα, αποφάσισαν να δημιουργήσουν ένα πρακτορείο, το Τροφός Care, το οποίο ειδικεύεται στο να βρίσκει γυναίκες που μιλούν ελληνικά για να βοηθούν ηλικιωμένους και οικογένειες με παιδάκια.\nΜέχρι στιγμής έχουνε δουλέψει με δεκαπέντε (15) οικογένειες που είτε μένουν μόνιμα στην Αμερική, είτε ταξιδεύουν στην Νέα Υόρκη για μερικές μέρες ή μερικές εβδομάδες. Έχουνε μια διαρκώς αυξανόμενη λίστα από 90 περίπου έμπειρες κυρίες στη φροντίδα παιδιών και ηλικιωμένων με διάφορες παθήσεις. Κάποιες έχουν επίσης και ειδικές γνώσεις νοσηλευτικής. Επίσης έχουνε δουλέψει με δασκάλους Ελληνικών για την εκμάθηση της Ελληνικής γλώσσας σε μικρούς και μεγάλους.\nΗ HuffPost Greece μίλησε μαζί τους για την έννοια της λέξης «τροφός» και την σημασία που έχει.\nΠότε δημιουργήθηκε η Τροφός Care και ποια ήταν η αφορμή;\nΔιάφορες τυχαίες συγκυρίες, άσχετες φαινομενικά μεταξύ τους έσμιξαν μια μέρα σ’ ένα πάρκο. Ο καιρός στη Νέα Υόρκη ήταν φθινοπωρινός, η ώρα πρωινή και μια φίλη Ελληνίδα μητέρα έψαχνε για μια Ελληνίδα τροφό. Λίγο πιο κάτω μια Ελληνοαμερικανίδα σχολίασε ότι όλες ψάχνουμε για Ελληνίδες. Το ένα έφερε το άλλο και σε δύο μήνες (Δεκέμβριος του 2016) η εταιρία είχε άδεια και μια πλούσια βάση δεδομένων με έμπειρες τροφούς.\nΗ αρχική ιδέα απευθυνόταν σε μητέρες που θέλουν τα παιδιά τους να μεγαλώνουν σε οικείο Ελληνικό περιβάλλον και να μιλούν τη γλώσσα. «Πολύ γρήγορα ανακαλύψαμε μια άλλη αγορά, ή μάλλον αυτή μας ανακάλυψε. Ενήλικες που χρειάζονταν βοήθεια με τους ηλικιωμένους γονείς τους. Αυτό ήταν περισσότερο μια ανάγκη παρά επιθυμία, καθώς σε μια προχωρημένη ηλικία και με την γεροντική άνοια να επικρατεί , οι πατεράδες και παππούδες μας ξεχνούν ότι Αγγλικά έμαθαν και γυρίζουν στη μητρική τους γλώσσα αποζητώντας μια επιστροφή στις ρίζες τους.»\nΔιαβάστε όλη τη συνέντευξη στο huffingtonpost.gr\nΕΛΛΗΝΙΔΕΣ , ΕΥΓΕΝΙΑ ΠΑΡΙΣΣΗ , ΜΑΡΙΑ ΒΛΑΧΟΥ , ΝΕΑ ΥΟΡΚΗ , ΝΤΑΝΤΑΔΕΣ , ΟΜΟΓΕΝΕΙΣ , ΤΡΟΦΟΣ CARE\n1 Χρήστος Μαρίνος ο Έλληνας μουσικός που διαπρέπει στην Αμερική\n2 Ο Έλληνας που έχει τραγουδήσει στις μεγαλύτερες όπερες του κόσμου\nΟ Πύργος Κοκοσλή στα Λεχώνια και η ιστορία του


Άξια, και μόνο που… μας έσωσε (από Δαμανάκη, Διαμαντοπούλου και… λοιπούς) – Υστερόγραφα\nΑικατερίνη η πρώτη (γυναίκα), λοιπόν. Από το Συμβούλιο της Επικρατείας, το αρτηριοσκληρωτικό και μίζερο, με το διαρκές φρενάρισμα στην πρόοδο και τη χαριτωμένη προσέγγιση εννοιών όπως κοινωνική δικαιοσύνη, συνοχή και αλληλεγγύη, στον θεσμό που, από την εποχή του Κωνσταντίνου Καραμανλή και μετά, πέρασε σε (πολύ) δεύτερη μοίρα, για το εθνικό αφήγημα.\nΗ Αικατερίνη Σακελλοπούλου διεκδικεί να συνεχίζει να κερδίζει χειροκροτήματα, ως εξαίρεση. Η πρώτη γυναίκα Πρόεδρος της Δημοκρατίας, στα… σαράντα της Μεταπολίτευσης. Μια ανώτατη δικαστικός με αποτύπωμα εντός ζωής και κοινωνίας, δηλαδή όχι… Χρήστος Σαρτζετάκης. Μέλος του Συμβουλίου της Επικρατείας με αυτόνομη σκέψη και παρέμβαση, πολλές φορές κόντρα στην πλειοψηφία των… περαστικών από την πραγματική ζωή.\nΈνα διακριτικό χειροκρότημα στον Κυριάκο Μητσοτάκη που τόλμησε. Ο Μιτεράν το έλεγε πάντοτε, για την προωθητική παράμετρο της πολιτικής ως διαχείριση των συμβόλων.\nΚαι ένα πιο ζωηρό χειροκρότημα, μαζί με πλατιά χαμόγελα, για την ίδια την Αικατερίνη Σακελλαροπούλου. Είναι άξια, και μόνο που… μας έσωσε από υποψηφιότητες τύπου Δαμανάκη, Διαμαντοπούλου και λοιπών που ακούστηκαν, και θα πυροδοτούσαν… παρατράγουδα.\nΑικατερίνη ΣακελλαροπούλουΠρόεδρος της Δημοκρατίαςυποψηφιότητα\nΧ. Μπικηρόπουλος: Η πολιτική θα έπρεπε να είναι η τέχνη του... ανέφικτου


Η Chryssanthemis δίνει νέα πνοή στο διαχρονικό «Καμιά Φορά» της Μαρινέλλας – News Web Radio\nΗ Chryssanthemis δίνει νέα πνοή στο διαχρονικό «Καμιά Φορά» της Μαρινέλλας\nWritten by nikos on 21 Ιανουαρίου 2020\nΜία ευφάνταστη και μοντέρνα διασκευή του διαχρονικού τραγουδιού που γνωρίσαμε από τη Μαρινέλλα.\nΗ χαρισματική Chryssanthemis «αλλάζει ουρανό» και μας ταξιδεύει στο Λος Άντζελες.\nΜε την αισθαντική και συνάμα δυναμική της φωνή, δίνει μια νέα πνοή στο αξέχαστο και διαχρονικό τραγούδι «Καμιά Φορά» του μοναδικού συνθέτη Γιώργου Χατζηνάσιου και του αξεπέραστου στιχουργού Μιχάλη Μπουρμπούλη.\nΤο «Καμιά Φορά» ερμήνευσε πρώτη η σπουδαία Μαρινέλλα το 1983 στο δίσκο «Για Σένα Τον Άγνωστο».\nΤην ευφάνταστη και μοντέρνα ενορχήστρωση και παραγωγή υπογράφει ο πολλά υποσχόμενος παραγωγός Στέλιος Σόβολος.\nΤραγουδίστρια και καθηγήτρια φωνητικής, η Chryssanthemis με τη χαρισματική της φωνή και την εντυπωσιακή παρουσία, ερμηνεύει κομμάτια στην ελληνική, αγγλική, γαλλική και ιταλική γλώσσα.\nΤο music video, τα πλάνα του οποίου γυρίστηκαν στο Λος Άντζελες, υπογράφει ο βραβευμένος σκηνοθέτης Γιάννης Παπαδάκος.\nΑυτόν τον καιρό η Chryssanthemis συνθέτει, ηχογραφεί και κάνει παραγωγή τον πρώτο προσωπικό της δίσκο σε pop – rock ορχηστρικούς ήχους και με αναφορές στην «έντεχνη» ελληνική μουσική.\nΤο «Καμιά Φορά» κυκλοφορεί από την Panik Records.\nΛίγα λόγια για τη Chryssanthemis\nΗ Chryssanthemis έχει ολοκληρώσει τις μουσικές της σπουδές κατέχοντας τον τίτλο του «Licentiate of the London College of Music».\nΈχει μαθητεύσει στο Λος Άντζελες δίπλα στους διεθνούς φήμης καθηγητές φωνητικής Seth Riggs (Michael Jackson, Tina Turner, Stevie Wonder, Celine Dion) και Brett Manning (Miley Cyrus, Taylor Swift, Leona Lewis).\nΕπίσης είναι απόφοιτος του τμήματος Ψυχολογίας της Φιλοσοφικής Σχολής του Καποδιστριακού Πανεπιστημίου Αθηνών, αλλά ήδη από μικρή ηλικία η μουσική της έχει κλέψει την καρδιά.\nΘέλοντας να συνδυάσει τις δύο μεγάλες της αγάπες, την παιδαγωγική και τη μουσική, η Chryssanthemis αποφάσισε κάνοντας ένα διάλειμμα από τις καλλιτεχνικές της υποχρεώσεις, να συνιδρύσει τις μουσικές σχολές «Modern Music Arts» όπου ανέλαβε εκπαιδευτικά το τμήμα της Φωνητικής και του Μιούζικαλ στο πρόγραμμα του University of West London – London College of Music, το οποίο και εκπροσωπεί στα νότια προάστια Αττικής.\nΣτη συνέχεια ίδρυσε τα επαγγελματικά στούντιο ηχογράφησης και mastering «Modern Music Studios».\nΟι σχολές και τα στούντιο έχουν κατά καιρούς συνεργαστεί και φιλοξενήσει σημαντικούς καλλιτέχνες όπως ο Uli Jon Roth (Scorpions), Φίλιππος Πλιάτσικας, Frank Gambale (Chick Corea), Brett Manning (Singing Success), Stef Burns (Y&T, Alice Cooper), Gus G. (Ozzy Osbourne), Adam Levy (Norah Jones, Tracy Chapman) και άλλος.\nΟι KALEO επανεμφανίζονται δισκογραφικά με το single «Break My Baby»


Εκδηλώσεις μνήμης και φέτος σε Σπάρτη και Μονοδένδρι\nΤετάρτη, 20 Νοέμβριος 2019 13:17 | Χρήστος Πετρούλιας | E-MAIL ΕΚΤΥΠΩΣΗ\nΕκδηλώσεις μνήμης και τιμής με αφορμή τη συμπλήρωση 76 ετών από τη «μαύρη» επέτειο της 26ης Νοεμβρίου 1943, όταν τα γερμανικά στρατεύματα κατοχής έστησαν στο εκτελεστικό απόσπασμα 118 Σπαρτιάτες στο Μονοδένδρι Λακωνίας, διοργανώνονται και φέτος.\nΤην Κυριακή 24 Νοεμβρίου θα πραγματοποιηθεί ο εορτασμός της επετείου της Εθνικής Αντίστασης και επιμνημόσυνη δέηση για τους 118 εκτελεσθέντες. Στις 10:00 το πρωί της Κυριακής θα λάβει χώρα δοξολογία και τέλεση μνημοσύνου στον Μητροπολιτικό Ναό Ευαγγελισμού της Θεοτόκου Σπάρτης, ενώ θα ακολουθήσει ιστορική ομιλία από τη φιλόλογο κ. Αναστασία Κανελλοπούλου.\nΑκολούθως, στις 11:30΄ πμ της Κυριακής στο ηρώο των 118 στο Μονοδένδρι, θα ψαλεί επιμνημόσυνη δέηση και προσευχή από τη Φιλαρμονική Δ. Σπάρτης. Θα ακολουθήσει ομιλία από εκπρόσωπο τοπικών αντιστασιακών οργανώσεων, προσκλητήριο νεκρών και η εκδήλωση θα ολοκληρωθεί με κατάθεση στεφάνων.\nΤέλος, ανήμερα της εορτής του προστάτη της Σπάρτης, την Τρίτη 26/11 και ώρα 5:00 μμ θα τελεστεί τρισάγιο στο μνημείο των 118 στο πάρκο του ΟΤΕ Σπάρτης.\n«Κάθε σπίτι κι ένας νεκρός»:\nΤο www.imerodromos.gr αναφέρει για τα γεγονότα της εποχής: Στις 25 Νοέμβρη 1943 δυνάμεις του ΕΛΑΣ στήνουν ενέδρα στη θέση «Λογγάκι» στο Μονοδέντρι και χτυπούν φάλαγγα αυτοκινήτων με 40 Γερμανούς. Η φάλαγγα εξουδετερώθηκε και μόνο ένας Γερμανός γλύτωσε. Οι Γερμανοί, σε αντίποινα, τα ξημερώματα της επόμενης μέρας 26 Νοέμβρη, φορτώνουν σε καμιόνια 100 από τους ομήρους φυλακισμένους της Τρίπολης, στην πλειοψηφία τους μέλη και στελέχη του ΕΑΜ, μέλη και στελέχη του ΚΚΕ και της ΕΠΟΝ Σπάρτης και ξεκινούν για το Μονοδένδρι. Στο δρόμο μαζεύουν τυχαία άλλους 18 αγρότες και τσοπανόπουλα που βρέθηκαν τυχαία στην περιοχή.\nΤο μεσημέρι, φτάνουν στο Μονοδένδρι, κατεβάζουν από τα αυτοκίνητα τους 118 ομήρους, τους τοποθετούν στο σημείο της ενέδρας και στήνουν δυο πολυβόλα από τις δυο μεριές του δρόμου και άλλα τέσσερα να στοχεύουν τους μελλοθάνατους.\nΑνάμεσά τους μια γυναίκα: η δραστήρια ΕΑΜίτισσα Βασιλική Μαρινάκη και18 αδέλφια: τα 4 αδέλφια Δημοσθένης, Ιωάννης, Σωκράτης, Παρασκευάς Τζιβανόπουλοι, τα 3 αδέλφια Δημήτρης, Ζαχαρίας, Ιωάννης Αλεμαγγίδης, ο πατέρας Ευάγγελος και ο γιός του Νικόλαος Παπαστάθης, τα 2 αδέλφια Παναγιώτης και Γιώργος Μπλάθρας, ο πατέρας Κεχαγιάς Ευάγγελος και τα δυο του παιδιά Ηλίας και Νικόλαος, τα 2 αδέλφια Θόδωρος και Δημήτρης Σταυράκος, τα 2 αδέλφια Παναγιώτης και Σαράντος Ανδριτσάκης, τα 2 αδέλφια Λεωνίδας και Αντώνης Τριήρης. Ακόμα τα μέλη της Νομαρχιακής Επιτροπής του ΕΑΜ Σπάρτης: ο δικηγόρος Γιώργος Γιατράκος, πρόεδρος του Δικηγορικού Συλλόγου, ο χειρουργός Χρήστος Καρβούνης και ο Διευθυντής της Εθνικής Τράπεζας Αντώνης Ζερβομπεάκος.\nΟ δικηγόρος Γιατράκος σηκώνεται και εκφωνεί τον τελευταίο λόγο του στους μελλοθάνατους συντρόφους του.\nΟ επικεφαλής Γερμανός αξιωματικός απευθύνεται στο γιατρό Χρήστο Καρβούνη, που σπούδασε στη Γερμανία: «Εσύ εξαιρείσαι!». Ο Καρβούνης δέχεται με την προϋπόθεση να μην εκτελεσθεί κανένας. Ο Γερμανός αρνείται, ο Χρήστος Καρβούνης δεν δέχεται την εξαίρεση και ξεσπάει: «Όχι, όχι… Αυτό δεν θα γίνει! Δεν θα δεχτώ ποτέ ένα τέτοιο πράγμα, που θα αποτελέσει μεγάλη προσβολή για μένα… Όχι! Δεν θα γίνει αυτό. Αντίθετα κάτι άλλο πρέπει να γίνει. Αν πρόκειται να εκτελεσθεί και ένας, αυτός πρέπει να είμαι εγώ. Όλοι οι άλλοι πρέπει να ζήσουν».\nΤα πολυβόλα που είχαν στηθεί άρχισαν να θερίζουν. Σε λίγο 117 κορμιά έπεφταν στο χώμα. Μόνο ο γιατρός στεκόταν όρθιος. «Εσύ θα ζήσεις!», ακούστηκε να λέει ο Γερμανός αξιωματικός. «Όχι δολοφόνοι…» απαντάει ο γιατρός, «Είστε βάρβαροι. Ντρέπομαι που σπατάλησα οχτώ χρόνια απ’ τη ζωή μου στον τόπο σας. Οχτώ χρόνια χαμένα και πεταμένα. Ζήτω το ΕΑΜ. Ζήτω η λευτεριά!». Ήταν τα τελευταία του λόγια. Ο Γερμανός όρμησε πάνω του, τον χτύπησε και τον πυροβόλησε πολλές φορές.\nΗ οικογένεια Τζιβανόπουλου. Από τα πέντε παιδιά, τα τέσσερα εκτελέστηκαν στο Μονοδένδρι.\nΟ ιατρός Χρήστος Καρβούνης μεταξύ των 118 εκτελεσθέντων στο Μονοδένδρι


Το «Μου λες Αλήθεια;» του Σπύρου Παπαδόπουλου, από αύριο στο θέατρο Κάππα - aVecnews.gr\nΤο «Μου λες Αλήθεια;» του Σπύρου Παπαδόπουλου, από αύριο στο θέατρο Κάππα\nΜπερδέματα και ψέματα θα δούμε και φέτος στη σκηνή του Θεάτρου Κάππα, που για δεύτερη χρονιά ο Σπύρος Παπαδόπουλος, συνεχίζει με το έργο του Florian Zeller «ΜΟΥ ΛΕΣ ΑΛΗΘΕΙΑ;»\nΤο έργο είναι γραμμένο από τον πιο πετυχημένο σύγχρονο Γάλλο συγγραφέα και παρουσιάστηκε για πρώτη φορά στην Ελλάδα σε σκηνοθεσία Σπύρου Παπαδόπουλου, πέρυσι το χειμώνα. Εφέτος το έργο θα κάνει Πρεμιέρα αύριο Παρασκευή 24 Οκτωβρίου.\nΟ Σπύρος Παπαδόπουλος τονίζει: «Επειδή – όπως είναι φυσικό- έχουμε ασχοληθεί πολύ με το έργο, σας… προειδοποιούμε: Δεν είναι αυτό που φαίνεται! Εμείς, όσο το διαβάζαμε, τόσο μπερδευόμασταν! Δεν έχουμε καταλήξει πότε λένε αλήθεια, πότε ψεύδονται ή αν εννοούν αυτά που λένε οι ήρωες που ενσαρκώνουμε! Αυτή ήταν άλλωστε εξαρχής η πρόθεση του συγγραφέα. Υπονοούμενα, αφαιρετικός λόγος, παιχνίδι με τη λογική, τίποτα δεν μπαίνει στη θέση του, καμία παρεξήγηση δεν λύνεται, ένα finale μετέωρο- καμία σχέση με happy end- και όποιος κατάλαβε- κατάλαβε!»\nΤετάρτη :19:00 λαϊκή απογευματινή\nΠέμπτη :19:00 λαϊκή απογευματινή\nΣάββατο :18:00 και 21:00


Προβλήματα σε Αιτωλοακαρνανία, Ηλεία και Αττική λόγω της κακοκαιρίας – Spark24hnews\nΑρχική / ΤΟΠΙΚΑ ΝΕΑ / ΑΠΟΚΕΝΤΡΩΜΕΝΗ ΔΟΙΚΗΣΗ ΠΕΛΟΠΟΝΝΗΣΟΥ-ΔΥΤΙΚΗΣ ΕΛΛΑΔΑΣ & ΙΟΝΙΟΥ / ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ / ΑΙΤΩΛΟΑΚΑΡΝΑΝΙΑ / Προβλήματα σε Αιτωλοακαρνανία, Ηλεία και Αττική λόγω της κακοκαιρίας\nSpark News A 8 Οκτωβρίου , 2016, 11:30 πμ ΑΙΤΩΛΟΑΚΑΡΝΑΝΙΑ, ΓΕΝΙΚΑ, ΗΛΕΙΑ, ΠΕΡΙΦΕΡΕΙΑ ΑΤΤΙΚΗΣ\nΠροβλήματα, κυρίως στην Αιτωλοακαρνανία και στην Ηλεία, προκάλεσε το κύμα κακοκαιρίας, που έπληξε χθες το βράδυ περιοχές της Δυτικής Ελλάδας.\nΣυγκεκριμένα, στην Αιτωλοακαρνανία, εξ αιτίας των ισχυρών ανέμων, η Πυροσβεστική Υπηρεσία Αγρινίου δέχθηκε 28 κλήσεις για κοπές δέντρων, ενώ η Πυροσβεστική υπηρεσία Θέρμου δέχθηκε τρεις κλήσεις, επίσης για κοπές δέντρων.\nΕπίσης, στην Ηλεία, λόγω των ισχυρών ανέμων, η Πυροσβεστική Υπηρεσία των Λεχαινών δέχθηκε πέντε κλήσεις για κοπές δέντρων και μία κλήση για απάντληση υδάτων από κτίριο, ενώ η Πυροσβεστική Υπηρεσία Αμαλιάδας, δέχθηκε δύο κλήσεις για κοπές δέντρων.\nΣτην Αττική σύμφωνα με την ενημέρωση της Τροχαίας, η καταιγίδα που ξέσπασε, προκάλεσε πολλά προβλήματα στην κυκλοφορία, αλλά δεν έκλεισε κάποιος δρόμος.\nΣυγχρόνως, η Πυροσβεστική δέχθηκε αρκετές κλήσεις για κοπές δένδρων, σε διάφορες περιοχές της Αττικής, καθώς και για απεγκλωβισμούς πολιτών από ασανσέρ, λόγω πτώσης της τάσης του ηλεκτρικού ρεύματος σε ορισμένα σημεία.\nΑιτωλοακαρνανία Αττική Ηλεία κακοκαιρίας Προβλήματα 2016-10-08\nΕΤΙΚΕΤΕΣΑιτωλοακαρνανία Αττική Ηλεία κακοκαιρίας Προβλήματα\nΠροηγούμενο Το Νόμπελ Ειρήνης στον πρόεδρο της Κολομβίας Σάντος\nΕπόμενο «Μουντιάλ με 48 ομάδες σε αρκετές χώρες»